MĂSURI DE SPRIJIN ÎN DOMENIILE AGRICULTURII, SILVICULTURII, PISCICULTURII ŞI AL DEZVOLTĂRII RURALE ÎN STATE MEMBRE UE 

Abstract

Regulile privind ajutoarele de stat pentru sectorul agricol se bazează pe trei perspective diferite. În primul rând, trebuie să respecte principiile generale ale politicii în domeniul concurenţei. În al doilea rând, regulile privind ajutoarele de stat pentru sectorul agricol trebuie să fie coerente cu politica agricolă comună şi cu politica europeană de dezvoltare rurală. În ultimul rând, aceste reguli trebuie să fie compatibile cu obligaţiile internaţionale ale UE, în special cu acordul OMC privind agricultura.

Prin prisma principiilor generale, orientările descriu principalele tipuri de ajutor de stat acceptate, precum şi condiţiile necesare pentru acordarea ajutorului respectiv:

· ajutor pentru investiţii în exploataţii agricole; 

· ajutor pentru investiţii în domeniul prelucrării şi comercializării produselor agricole;

·  ajutor pentru agroecologie şi alte ajutoare acordate pentru protecţia mediului; 

· ajutor pentru compensarea handicapurilor în zone defavorizate; 

· ajutor pentru formarea de agricultori tineri; 

· ajutor pentru pensionare anticipată, pentru încetarea activităţii agricole sau pentru închiderea capacităţii de producţie, de prelucrare şi de comercializare; 

· ajutor pentru grupuri de producători; 

· ajutor pentru compensarea daunelor aduse producţiei agricole sau mijloacelor de producţie agricolă de calamităţi naturale sau fenomene excepţionale, de condiţii meteorologice nefavorabile sau de răspândirea bolilor la animale sau plante, precum şi ajutor acordat pentru încheierea de asigurări împotriva unor astfel de riscuri; 

· ajutor pentru producţia şi comercializarea produselor agricole de calitate, pentru furnizarea de asistenţă tehnică producătorilor şi îmbunătăţirea calităţii genetice a şeptelului; 

· ajutor pentru publicitate pentru produsele agricole; 

· ajutor cu privire la scutirea de accize; 

· ajutor pentru sectorul forestier;

· ajutor pentru sectorul piscicol. 

BULGARIA

Agricultura

Planul naţional pentru dezvoltarea agriculturii organice în Bulgaria - 2007-2013
 este elaborat în conformitate cu Planul de acţiune european pentru agricultură şi produse alimentare organice.
Unele dintre cele mai mari provocări pentru Bulgaria, în procesul de restructurare economică, sunt acelea de a echilibra producţia de produse alimentare şi de a creştere rata de ocupare a forţei de muncă, având în vedere şi protecţia preventivă a mediului.
Agricultura organică, precum şi alte practici integrate de agro-mediu contribuie în mod direct la sustenabilitatea dezvoltării rurale în Bulgaria. Acestea ar putea duce la o stabilizare a ecosistemelor, la conservarea şi restaurarea resurselor naturale, la prevenirea abandonului terenurilor. 

Conform legislaţiei bulgare, controlul şi certificarea producţiei organice sunt de competenţa persoanelor juridice - comercianţi sau organizaţii nonprofit -, în urma acreditării de către Agenţia Executivă - Serviciul bulgar de acreditare.

Strategia 2007-2013 şi Planul pentru dezvoltarea agriculturii organice în Bulgaria  stabilesc o serie de obiective strategice şi obiective specifice.

Obiectivele strategice definesc direcţiile de bază pentru dezvoltarea agriculturii organice în Bulgaria. Obiectivele specifice sunt măsurabile şi fixe, realizarea pachetului de obiective specifice fiind necesară pentru punerea în aplicare a obiectivelor strategice.
Planul naţional de dezvoltare a  agriculturii organice are următoarele obiective strategice:

1. Dezvoltarea pieţei de produse organice;
2. 8% din terenurile agricole cultivate trebuie să fie gestionate în mod ecologic până în 2013;
3. Legislaţie eficientă şi acte normative pentru dezvoltarea agriculturii organice;
4. Aplicarea cercetării ştiinţifice, educaţiei, formării şi extinderii serviciilor în domeniul agriculturii organice;
5. Dezvoltarea unui sistem eficient de control şi certificare.

Fiecare obiectiv strategic  are obiective specifice care urmează să fie realizate prin punerea în aplicare  a sarcinilor specifice şi a subacţiunilor.

Obiective strategice şi specifice

1 -  Dezvoltarea pieţei de produse organice 
▪ până în 2013, produsele alimentare care se vând în Bulgaria urmează să fie produse organice
,

▪ dezvoltarea exportului de produse organice bulgăreşti.

2  -  8% din terenurile agricole cultivate trebuie să fie gestionate în mod ecologic până în 2013
▪ creşterea numărului de ferme organice;
▪ extinderea gamei de plante organice şi producerea şeptelului.

3 - Legislaţie eficientă şi acte normative pentru dezvoltarea agriculturii organice
▪ codificarea produselor şi gestionarea bazei de date normative, în domeniul agriculturii organice.

4 - Aplicarea cercetării ştiinţifice, educaţiei, formării şi extinderii serviciilor în domeniul agriculturii organice
▪ aplicarea cercetării ştiinţifice cu orientare practică, pentru dezvoltarea agriculturii organice;
▪ sisteme active şi eficiente pentru extinderea serviciilor în domeniul agriculturii organice la nivel naţional (producţie, comercializare, procesare, managementul fermelor);
▪ extinderea educaţiei în domeniul agriculturii organice, în învăţământul gimnazial, liceal şi universitar.

5 - Dezvoltarea unui sistem eficient de control şi certificare
▪ introducerea de reguli şi cerinţe pentru organismele de control străine care îşi pot desfăşura activitatea pe teritoriul  Bulgariei;
▪ funcţionarea sistemului de garantare a originii organice a produselor.
În ceea ce priveşte cadrul financiar pentru sprijinirea agriculturii organice în Bulgaria, până în anul 2005, niciun suport financiar real nu a fost oferit fermierilor bulgari din domeniul agriculturii organice.

Posibilităţi de finanţare există, dar cu anumite condiţii din partea Fondului de stat pentru agricultură - SFA - şi a Întreprinderii pentru managementul activităţilor de protecţia mediului -  EMEPA.

Silvicultura

În prezent, zonele împădurite acoperă 34% din suprafaţa Bulgariei. 

Pădurile sunt gestionate profesionist, în cadrul unui sector forestier stabil, cu sprijinul larg al cetăţenilor, precum şi pe baza respectului reciproc şi al integrării intereselor tuturor părţilor interesate.

Principalele măsuri ale Strategiei şi politicii naţionale în domeniul silviculturii  sunt:

1. Dezvoltarea durabilă a sectorului forestier, în cadrul unei economii viabile, printr-un management multifuncţional al pădurilor
;  

2. Respectarea obiectivelor şi a măsurilor pentru dezvoltarea durabilă a sectorului forestier, luând în considerare criteriile internaţionale aplicate în acest domeniu;
3.  Furnizarea resurselor financiare naţionale şi internaţionale pentru a sprijini dezvoltarea acestui sector.

Pădurile sunt elemente multifuncţionale, deoarece desfăşoară o serie de funcţii simultane (de protecţie, conservarea apei, agrement, de purificare), furnizează o serie de produse (lemn, furaje, ciuperci, plante medicinale), fiind în acelaşi timp şi un mediu de proiectare (element de peisaj, factor climatic, subiect de turism).

Bunele practici de producţie în domeniul silviculturii sunt utilizate de către silvicultori, ceea ce reprezintă un avantaj, comparativ cu managementul centralizat de stat existent în Bulgaria până în 1997.

Managementul multifuncţional al pădurilor este managementul recunoscut ca fiind sustenabil, existînd un consens din partea tuturor părţilor interesate - proprietari, manageri, organizaţii publice, întreprinderi.

Planificarea reprezintă un element de aplicare practică a gestionării multifuncţionale a pădurilor.

În cadrul planificării regionale a fost elaborat Planul pentru managementul multifuncţional al pădurilor. 

Scopul principal al Planului este acela de a stabili un regulament de lucru în ceea ce priveşte managementul multifuncţional al pădurilor.

Măsurile care se impun pentru dezvoltarea Planului sunt:

- definirea sintagmei "management multifuncţional al pădurilor" şi popularizarea acesteia în rândul publicului;
-  atragerea publicului larg în rezolvarea sarcinilor, responsabilităţilor şi a problemelor legate de gestionarea multifuncţională a ecosistemelor forestiere;
- popularizarea managementului capitalului natural şi a sistemelor silvice, pentru conservarea biodiversităţii, asigurarea funcţiilor de protecţie şi a altor beneficii din sectorul forestier;
- identificarea diferitelor interese publice în acest sector sau într-o anumită regiune şi a potenţialelor conflicte;
- discutarea şi gestionarea conflictelor de interese în cadrul legal de reglementare sau pe bază de consens;
- furnizarea unui mediu confortabil de lucru pentru instituţiile interesate şi în primul rând pentru departamentele din domeniul pădurilor;
- schimbarea modului de gestionare, a tuturor părţilor interesate, în special la nivel regional.

Pentru viitor sunt necesare a fi abordate următoarele măsuri în domeniul managementului multifuncţional al pădurilor:

- participarea societăţii civile, la nivel local, la luarea deciziilor privind managementul pădurilor;
- lucrătorii din domeniul forestier, persoanele care lucrează în domeniul învăţământului silvic sau în cadrul organizaţiilor de stat sau private trebuie să înţeleagă noile lor responsabilităţi publice cu privire la managementul pădurilor;
- planul privind managementul multifuncţional al pădurilor trebuie să cuprindă cerinţele legale, aplicabile, vizibile şi public profitabile, precum şi obiectivele strategice;
- statutul juridic al planului, precum şi dezvoltarea unui sistem de monitorizare clar şi transparent; 

- dezvoltarea criteriilor de monitorizare care sunt necesare pentru identificarea obiectivelor şi a sarcinilor cuprinse în acest plan.

Piscicultură

Adaptarea eforturilor în domeniul pescuitului, în conformitate cu principiile comune ale UE, în ceea ce priveşte Planul de ajustare a flotei de pescuit şi a politicii în domeniul pescuitului este o măsură practică pentru punerea în aplicare a politicii naţionale pentru protecţia şi conservarea resurselor marine vii, în vederea stabilirii condiţiilor adecvate pentru dezvoltarea durabilă a activităţilor de pescuit, cu respectarea valorilor optime ale randamentelor de biomasă  ale mediului.

În acest scop sunt necesare a fi utilizate metode adecvate şi echipamente de pescuit selective, pentru reducerea capturilor de peşte accidentale, nedorite şi aruncarea acestora peste bord. Astfel, resursele marine şi efortul în domeniul pescuitului trebuie să fie strâns monitorizate.

Capacitatea Bulgariei, în ceea ce priveşte captura de peşte este în conformitate cu resursele disponibile din bazinul Mării Negre, în zona semicirculară cu raza de 12 mile marine a ţării. În momentul de faţă, activitatea de pescuit este considerată a fi la un nivel semnificativ mai mic decât capturile permise.

Implementarea celor mai importante măsuri prevăzute în Regulamentul CE privind Fondul european pentru pescuit
 a fost realizată cu scopul de a atinge viziunea strategică adoptată de "Programul operaţional privind sectorul bulgar de pescuit 2007-2013"

Axa 1- Măsuri de adaptare a flotei de pescuit

Programul reţine cinci măsuri propuse de Fondul european pentru pescuit şi anume:
1. Finanţare publică pentru încetarea permanentă a activităţilor navelor de pescuit;

Criteriile care stau la baza acordării ajutorului de stat sunt:

-  nava să aibă o vechime mai mică de 10 ani;

- aceasta să fi fost înregistrată ca vas pentru pescuit activ pentru o perioadă mai mare de 2 ani;
- să nu fi beneficiat de un alt sprijin financiar pentru modernizare în ultimii 5 ani.

Încetarea activităţii unei nave de pescuit poate lua 3 forme diferite:

· dezmembrarea navei;

- reafectarea ei pentru activităţi care nu au legătură cu sectorul de pescuit, de exemplu în scopuri educative;

· reafectarea navei în scopul creării de recife artificiale.
Cofinanţarea acţiunilor va fi efectuată cu următoarele scopuri:

- adaptarea activităţilor flotei de pescuit la resursele disponibile şi accesibile;

· creşterea nivelului de calificare profesională a viitorilor pescari, ca urmare a reafectării navei de pescuit pentru activităţi care au scopuri educative;

· valorificarea habitatelor speciilor aflate la mare adâncime şi creşterea biodiversităţii prin crearea de recife artificiale.

Beneficiarii acestei măsuri sunt proprietarii navelor de pescuit, înregistrate în Registrul navelor de pescuit.

În ceea ce priveşte sprijinul financiar acesta este de 100% din valoarea investiţiilor.

2. Finaţare publică pentru încetarea temporară a activităţilor navelor de pescuit;
Criteriile care stau la baza acordării ajutorului de stat sunt:

- nava a fost înregistrată ca vas pentru pescuit activ pentru o perioadă mai mare de 2 ani;

- pescarii aflaţi la bordul navelor de pescuit trebuie să fie angajaţi pentru o perioadă de cel puţin 2 ani.

Beneficiarii acestei măsuri sunt proprietarii navelor de pescuit, înregistrate în Registrul navelor de pescuit.

În ceea ce priveşte sprijinul financiar acesta este de 100% din valoarea investiţiilor.

3. Măsuri privind investiţiile la bordul navelor de pescuit şi selectivitatea;

Aceasta reprezintă una din cele mai importante măsuri, pentru care sunt alocate mari resurse financiare. Această măsură se referă atât la navele industriale, cât şi la navele de dimensiuni mici.

În ultimii 17 ani nu a existat niciun sprijin financiar pentru navele bulgare, de aceea modernizarea navelor din Marea Neagră va reprezenta o măsură de urgenţă, extrem de atractivă pentru proprietari.

Principalele tipuri de investiţii sunt:

-  achiziţia de motoare noi cu consum de combustibil redus şi cu un impact redus asupra mediului;
- echipamente pentru reducerea impactului asupra habitatelor şi a speciilor marine care nu se comercializează;
-  echipamente pentru îmbunătăţirea condiţiilor de muncă, a securităţii la bord şi a facilităţilor de depozitare;
-   investiţii pentru îmbunătăţirea eficienţei energetice.
Beneficiarii acestei măsuri sunt proprietarii navelor de pescuit, înregistrate în Registrul navelor de pescuit.

În ceea ce priveşte ajutorul de stat, aceasta este cuprins între 20% şi 60% din valoarea investiţiei.
4. Măsuri privind navele de dimensiuni mici folosite în domeniul pescuitului;
Măsura se referă la ajutoarele acordate pentru pescari, proprietari de nave şi asociaţiile de proprietari de nave de pescuit, care se acordă pentru:
- îmbunătăţirea activităţii de administrare şi control a condiţiilor de acces în anumite zone de pescuit folosind ambarcaţiuni, vehicule, echipamente de telecomunicaţii cu vedere de aproape şi/sau pe timp de noapte etc., care sunt necesare pentru supravegherea unei zone de pescuit;
- promovarea organizării lanţului: producţie - procesare - comercializare a produselor rezultate din activitatea de pescuit;
- măsuri voluntare pentru reducerea efortului de pescuit, în scopul conservării resurselor;
- încurajarea utilizării inovaţiilor tehnologice.

În ceea ce priveşte ajutorul de stat, aceasta este cuprins între 40% şi 100% din valoarea investiţiei eligibile.

5. Măsuri socio-economice de compensare pentru gestionarea flotei.

Măsura este implementată, în principal, cu scopul de a facilita activitatea pescarilor şi pentru o forţă de muncă stabilă în bazinul Mării Negre.

Compensaţiile socioeconomice vor fi acordate pescarilor şi întreprinderilor mici de pescuit astfel:

- ajutoare acordate pescarilor afectaţi de încetarea definitivă sau temporară a activităţii navelor şi ambarcaţiunilor de pescuit;
- ajutoare pentru plecarea anticipată din sectorul de pescuit, inclusiv pentru pensionarea anticipată;
- îmbunătăţirea competenţelor profesionale,
- diversificarea activităţilor.

Beneficiarii acestei măsuri sunt lucrătorii din sectorul de pescuit care au lucrat la bordul unei nave de pescuit sau ambarcaţiuni de pescuit costier, cel puţin 12 luni ca pescari sau ca pescari profesionişti, îmbarcaţi la bordul navelor de pescuit care  şi-au încetat activitatea sau cărora li s-a schimbat destinaţia.

Pentru pensionarea anticipată, pescarii trebuie să aibă 10 ani sau mai puţin de 10 ani de activitate, până la pensionarea definitivă.
În ceea ce priveşte sprijinul financiar, acesta acoperă în proporţie de 100% costurile eligibile.

Axa 2 - Măsuri privind acvacultura, pescuitul în apele interioare, procesarea şi comercializarea produselor pescăreşti şi a produselor de acvacultură

Principalele măsuri şi obiective avute în vedere în cadrul axei prioritare 2 sunt:

1. Investiţii productive în acvacultură

▪ diversificarea produselor obţinute prin acvacultură în concordanţă cu cererile de piaţă prin construirea de noi ferme specifice noilor specii de cultură; 

▪ modernizarea şi reabilitarea unităţilor de acvacultură tradiţională punând accent pe aspectele sociale şi de mediu;
 ▪ aplicarea bunelor practici de producţie şi a unui sistem de monitorizare a calităţii şi a  cerinţelor sanitare şi de igienă.

Beneficiarii acestei măsuri sunt societăţile private, organismele publice sau semi-publice, organizaţiile sau asociaţiile de producători.

În ceea ce priveşte finanţarea, contribuţia publică va fi limitată la 60% din totalul investiţiilor eligibile.

2. Măsuri de acvamediu

▪ sprijin pentru unităţile de acvacultură care se ocupă de protecţia şi ameliorarea mediului, a resurselor naturale, a diversităţii genetice, precum şi cu gestionarea peisajului şi a elementelor tradiţionale ale zonelor de acvacultură; 

▪ sprijin pentru producători în obţinerea certificatelor de mediu, contribuind la comercializarea eficientă a produselor;

▪ dezvoltarea producţiei din produse ecologice în domeniul pescuitului;
▪ sprijin pentru punerea în aplicare a Programului Natura 2000.
Beneficiarii măsurii sunt societăţile private şi publice şi întreprinderile individuale care operează în sectorul de acvacultură (art.30 din Regulamentul Consiliului nr.1198 din 2006 privind Fondul european pentru pescuit
).
În ceea ce priveşte finanţarea, ajutoarele acoperă în proporţie de 100% costurile eligibile.

3. Măsuri de sănătate publică;
▪ ajutoare acordate cultivatorilor de moluşte pentru încetarea temporară a activităţii, ca urmare a pierderilor datorate închiderii fermelor pe perioade foarte lungi, sau ca urmare a poluării datorită emisiilor toxice peste limitele maxime admise.
Beneficiarii măsurii sunt companiile mixte şi proprietarii individuali care operează în sectorul de acvacultură. În ceea ce priveşte finanţarea, în cazul bolilor determinate de poluare, ca urmare a emisiilor de toxine, ajutoarele vor acoperi în proporţie de 100% investiţiile eligibile.

4. Măsuri privind sănătatea animală;
▪ ajutoare de stat pentru finanţarea programelor privind controlul şi eradicarea bolilor din acvacultură. 
Beneficiarii măsurii sunt companiile publice şi private care operează în acest sector, finanţarea acoperind 100% investiţiile eligibile.
5. Pescuit în apele interioare şi pe râul Dunărea;
▪ menţinerea şi modernizarea flotei de pe Dunăre, înbunătăţirea normelor privind infrastructura.

Beneficiarii măsurii sunt proprietarii de nave de pescuit care sunt înregistrate, societăţile private, organismele publice sau semi-publice, asociaţiile sau organizaţiile de producători, finanţarea acoperind 20 - 60% din cheltuielile eligibile.
6. Investiţii în procesare şi marketing.

Scopul acestei măsuri este de a creşte şi diversifica producţia de peşte şi produsele de acvacultură, prin creşterea valorii adăugate şi a calităţii acestora. O atenţie deosebită trebuie acordată tratamentului deşeurilor. 

Beneficiarii măsurii sunt companiile private, asociaţiile sau organizaţiile de producători, proprietari individuali, iar finanţarea va reprezenta 60% ajutor de stat şi 40% contribuţie privată.

Axa 3 -  Măsuri de interes comun

Principalele măsuri în cadrul axei 3 sunt următoarele:

1. Acţiuni colective;
▪ măsuri de interes comun care structurează eficient sectorul de pescuit.
Beneficiarii măsurii sunt organizaţiile reprezentative ale producătorilor, recunoscute de către Ministerul Agriculturii şi Alimentaţiei, alte asociaţii, companiile private, organismele publice sau semi-publice. 

Ajutorul de stat acoperă în întregime cheltuielile efectuate.
2. Protecţia şi dezvoltarea faunei şi florei sălbatice;
▪ construirea de recife artificiale, în conformitate cu legislaţia UE, precum şi cu Protocolul privind Conservarea Biodiversităţii si a Cadrului Natural al Mării Negre la Convenţia privind Protecţia Mării Negre Împotriva Poluării
.

Principalele tipuri de investiţii vor fi construcţia şi instalarea de facilităţi destinate protecţiei  faunei şi florei marine.

Beneficiarii măsurii sunt organismele publice, organizaţiile ştiinţifice, organizaţiile de mediu, autorităţile locale, alte organisme publice, parteneriatul  public-privat de interes naţional, finanţarea acoperind 20 - 60% din cheltuielile eligibile. 

3. Porturi de pescuit, puncte de debarcare şi adăposturi;
▪ modernizarea porturilor folosite de către pescari pentru debarcarea capturilor, astfel încât să ofere eficienţă, siguranţă şi condiţii igienice la debarcarea şi manipularea peştelui, precum şi îmbunătăţirea condiţiile de muncă.

Beneficiarii măsurii sunt organismele publice sau semi-publice, proprietarii individuali, companiile publice din cadrul Ministerului Agriculturii şi Aprovizionării cu Produse Alimentare. Ajutorul acoperă în întregime cheltuielile eligibile.

4. Dezvoltarea de noi pieţe şi campanii de promovare;
▪ identificarea şi promovarea de noi pieţe de desfacere pentru produsele de pescuit; creşterea consumului intern şi a exporturilor. 

Beneficiarii măsuri sunt organismele publice sau semi-publice din cadrul sectorului de pescuit, producătorii, organizaţiile de procesare şi comercializare, comercianţii en-gros, contractorii privaţi, autorităţile locale, regionale şi naţionale, etc.

Ajutorul de stat va fi de până la 100% din costul total eligibil.

5. Proiecte-pilot;
▪ obţinerea de noi tehnologii şi de know-how.

Beneficiarii măsuri sunt organizaţiile ştiinţifice, organizaţiile de mediu, alte organizaţii desemnate în acest scop, organizaţiile de producători, administraţia, companiile private, ajutorul de stat acoperind în proporţie de 100% investiţiile.

6. Măsuri privind reafectarea navelor de pescuit;
▪ crearea de oportunităţi pentru reafectarea navelor de pescuit.

Navele de pescuit scoase din flota de pescuit vor fi adaptate la alte activităţi legate de cercetare sau de formare. Beneficiarii măsuri sunt organismele publice, şcolile profesionale şi universităţile care organizează cursuri în domeniul pescuitului.

Ajutorul acoperă în întregime cheltuielile eligibile.

Axa 4 - Dezvoltarea durabilă a zonelor de pescuit

Principalele măsuri în cadrul axei 4 sunt următoarele:

1. Dezvoltarea zonelor de pescuit

▪ acordarea de sprijin pentru punerea în aplicare a unor strategii integrate la nivel local. 

Beneficiarii măsurii sunt grupurile din zonele de pescuit  selectate pe baza unei proceduri transparente

▪ acordarea de sprijin în ceea ce priveşte acţiunile de colaborare.

Această măsură este accesibilă numai grupurilor din zonele de pescuit selectate pe baza unei proceduri transparente prezentată în cadrul Programului operaţional.

Finanţarea statului acoperă 80% -100% din cheltuielile eligibile.

Axa 5 -  Asistenţa tehnică

Principalele măsuri în cadrul axei 5 sunt măsurile tehnice.

Dezvoltare rurală

Programul de dezvoltare rurală 2007-2013
 defineşte într-un mod global următoarele obiective pentru perioada 2007 - 2013:
- Dezvoltarea şi modernizarea unei agriculturi competitive şi inovative, a silviculturii, precum şi a industriilor procesatoare aferente;
- Protejarea resurselor naturale şi a calităţii mediului în zonele rurale;
- Îmbunătăţirea calităţii vieţii şi diversificarea oportunităţilor de angajare în zonele rurale.
Aceste obiective sunt abordate prin măsuri specifice în cadrul celor patru axe ale Programului.

Axa 1 vizează creşterea competitivităţii sectoarelor agroalimentar şi forestier din Bulgaria, evidenţiind următoarele aspecte:
- modernizarea exploataţiilor agricole;
- îmbunătăţirea valorii economice a pădurilor;
- creşterea valorii adaugate a produselor agricole si forestiere;
- colaborarea în vederea dezvoltării de noi produse, procese şi tehnologii în domeniul agriculturii, în  sectorul alimentar, precum şi cel forestier;
- refacerea infrastructurii legată de dezvoltarea şi adaptarea agriculturii şi silviculturii;
- refacerea potenţialului de producţie agricolă afectat de catastrofe naturale şi instituirea unor acţiuni de prevenire corespunzătoare;
- instalarea tinerilor fermieri;
- sprijinirea fermelor de subzistenţă aflate în curs de restructurare;
- configurarea grupurilor de producători;
- desfăşurarea de cursuri de formare profesională, precum şi diseminarea cursurilor de formare;
- pregătirea şi furnizarea de servicii de consultanţă, precum şi extinderea acestor servicii în Bulgaria şi România în perioada 2007 - 2009;
- utilizarea serviciilor de consultanţă agricolă în perioada 2010 - 2013.
Măsurile prevăzute de Axa 1 sunt finanţate cu circa 42% din contribuţia comunitară alocată celor trei axe. Aproximativ 90% din bugetul Axei 1 va fi alocat pentru modernizare şi restructurare, iar 10% va fi orientat spre transferul de cunoştinţe, tehnologii sau inovare în perioada 2007-2013.

Măsurile cuprinse în Axa 2 vizează protejarea resurselor naturale şi de mediu în zonele rurale şi se referă la:

· sprijin financiar pentru fermierii din zonele montane;
· sprijin financiar pentru fermierii din zonele defavorizate, altele decât zonele montane; 

· sprijin pentru Programul Natura 2000 în domeniul terenurilor agricole;
· plăţi pentru agromediu;
· prima împădurire a terenurilor neagricole; 

· sprijin pentru Programul Natura 2000 în domeniul pădurilor;
· refacerea potenţialului forestier şi introducerea acţiunilor de prevenire.
Axa 2 primeşte 27% din contribuţia comunitară alocată celor 3 axe. 40% din fondurile axei 2 vor fi utilizate pentru activităţi legate de implementarea acţiunilor de agro-mediu.

Măsurile cuprinse în Axa 3 vizează îmbunătăţirea calităţii vieţii şi diversificarea oportunităţilor de angajare în zonele rurale, acodându-se importanţă următoarelor aspecte:

· îmbunătăţirea serviciilor de bază pentru economia şi populaţia din zonele rurale;
· renovarea şi dezvoltarea satelor;
· diversificarea activităţilor non-agricole;
· sprijin pentru crearea şi dezvoltarea micro-întreprinderilor;
· încurajarea activităţilor din domeniul turismului.
Axa 3 primeşte 31% din contribuţia comunitară alocată celorlalte 3 axe.

Se preconizează ca 69% din bugetul Axei 3 să fie alocat pentru măsuri directe care vizează îmbunătăţirea calităţii vieţii în zonele rurale, restul de 31% din buget fiind alocat pentru măsuri care vizează în mod direct diversificarea oportunităţilor de locuri de muncă. 

Măsurile sprijinite prin Axa 4 - Leader - vizează îmbunătăţirea capacităţii instituţionale locale şi îmbunătăţirea guvernării instituţionale şi se referă la:

· finanţarea costurilor de funcţionare, dobândirea de aptitudini şi de competenţe profesionale;
· implementarea strategiilor de dezvoltare locală;
· cooperare interteritorială şi transnaţională.
Axa Leader primeşte 2,6% din contribuţia comunitară alocată celorlalte 3 axe.

Aproximativ 82% din fondurile alocate Axei-Leader vor fi utilizate pentru implementarea strategiilor de dezvoltare locală şi promovarea cooperării, iar 18% pentru activităţi de informare şi de consolidarea capacităţilor diferiţilor actori rurali privind abordarea Leader.

▪ Măsură de sprijin aplicată după aprobarea notificării de către Comisia Europeană

Sprijin acordat de stat producătorilor agricoli pentru compensarea pagubelor suferite ca urmare a calamităţilor naturale. Conform notificării, valoarea anuală a sprijinului financiar acordat persoanelor fizice, proprietarilor şi persoanelor juridice înregistrate în Registrul producătorilor agricoli este de 200.000.000 leva (aproximativ 102.259.944 euro).

Compensaţiile financiare se acordă pentru suprafeţele agricole cultivate, devastate în totalitate de dezastre naturale (cutremure, avalanşe, alunecări de pământ şi inundaţii) sau de condiţii meteo nefavorabile. În ambele cazuri, valoarea sumei compensatorii reprezintă 80% din valoarea daunelor (calculate la nivelul întregii ţări) pentru recolta obţinută în anul de referinţă. Nu se acordă sprijin financiar pentru compensarea pagubelor provocate clădirilor sau echipamentelor. 

Durata de aplicare a măsurii: 2007 - 2010.

CEHIA

Programul de dezvoltare rurală
     
În baza Regulamentului Consiliului European nr.1290 / 2005 din 21 iunie 2005 privind finanţarea politicii agricole comune a fost înfiinţat Fondul European Agricol pentru Dezvoltare Rurală pe o perioadă cuprinsă între 7 şi 9 ani.

 
În scopul de a reduce cheltuielile, Republica Cehă a elaborat două documente de bază - Planul Naţional Strategic pentru Dezvoltare Rurală şi Programul de Dezvoltare Rurală a Republicii Cehe pentru perioada 2007 - 2013, documente care precizează în detaliu măsurile pentru atingerea obiectivelor de dezvoltare a zonelor rurale.

     
 Programul este compus din 4 obiective de bază:

1) Îmbunătăţirea competitivităţii în sectoarele agricol, alimentar şi forestier;
2) Creşterea biodeversităţii, protecţiea apei şi a solului, precum şi atenuarea efectelor schimbărilor climatice;
3) Îmbunătăţirea calităţii vieţii în zonele rurale şi încurajarea diversificării activităţilor economice în acele zone;
4) Sprijinirea locuitorilor din mediul rural pentru a elabora şi participa la strategii de dezvoltare a regiunii în care locuiesc.
Pentru finanţarea acestor obiective, Republica Cehă a aprobat utilizarea a circa 3,6 miliarde de euro, din care 2,8 miliarde de euro au fost alocaţi din Fondul European Agricol, restul sumei provenind de la bugetul de stat
.
Programul naţional forestier până în anul 2013
Programul Naţional Forestier reprezintă un concept destinat punerii în aplicare a obiectivului de gestionare durabilă a pădurilor şi de creştere pe termen lung a competivităţii în ceea ce priveşte exploatarea şi întreţinerea fondului forestier. Acest program face parte din politica naţională în ceea ce priveşte fondul forestier, dar reprezintă şi o platformă de lucru pentru îndeplinirea Strategiei Uniunii Europene în ceea ce priveşte Fondul Forestier. 

Programul Naţional Forestier a fost conceput pentru a oferi un cadru de delimitare a influenţelor altor sectoare privind politica în domeniul forestier, de senzibilizare în ceea ce priveşte fondul forestier şi de a asigura participarea departamentelor guvernamentale şi a grupurilor de interese în procesul de rezolvare a chestiunilor legate de acest bun cu valoare naţională. Programele vor creea premisele pentru menţinerea capacităţilor adecvate de lucru şi focalizarea pe problemele importante, care vor fi rezolvate de către autorităţile competente ale statului.

Atribuţiile grupului economic privind fondul forestier se referă la creşterea pe termen lung a competitivităţii în ceea ce priveşte exploatarea şi întreţinerea fondului forestier şi utilizarea sporită în viaţa socială a produselor rezultate din exploatarea fondului forestier.

Atribuţiile grupului ambiental privind pădurile se referă la conservarea şi îmbunătăţirea diversităţii biologice, integritatea, sănătatea şi rezistenţa ecosistemelor forestiere. De asemenea, printre atribuţiile grupului social privind pădurile se află şi creşterea calităţii vieţii prin menţinerea şi consolidarea dimensiunilor sociale şi culturale ale pădurilor.

      
 Programul Naţional Forestier modifică şi completează Programul Naţional al Pădurilor, aprobat de Guvernul ceh prin Decretul nr. 53 din 13 ianuarie 2003, fiind în concordanţă cu tratatele internaţionale, acordurile, convenţiile şi directivele Uniunii Europene
.
Agricultura ecologică
          Agricultura ecologică este o parte integrantă a politicii agrare a Republicii Cehia. Importanţa sa nu constă numai în calitatea produselor alimentare, ci şi în contribuţia pe care o are la conservarea caracterului mediului rural, în special în zonele de munte şi de deal din Republica Cehă.

          De la începuturile agriculturii ecologice în Republica Cehă (1990), Ministerul Agriculturii a participat într-un mod activ, susţinând financiar înfiinţarea fermelor ecologice. În anul 1993, Ministerul Agriculturii împreună cu organizaţiile non-guvernamentale (în 1990 a fost infiinţată Asociaţia Producătorilor Ecologici - ”PRO-BIO”) a emis normele metodologice privind agricultura organică. De atunci a intrat în folosinţă logo-ul naţional BIO, acesta fiind păstrat în aceeaşi formă până în prezent.

            În anul 1998, ajutoarele de stat pentru fermieri au fost introduse sub formă de subvenţii pentru suprafeţele înregistrate în sistemul agricol ecologic, iar în  anul 1999 a început să funcţioneze şi prima organizaţie de control - KEZ.

            În anul 2001, Normele Metodologice au fost înlocuite de Legea nr. 242/2000 privind agricultura ecologică. În acelaşi an Comisia Europeană a inclus Republica Cehă în lista ţărilor care au accesul liber al produselor alimentare ecologice pe pieţele ţărilor membre ale Uniunii Europene
.
FRANŢA

           Legea 2008-1425 din 27 decembrie 2008 referitoare la bugetul de stat pentru anul 2009
, partea a doua, Titlul IV, cuprinde mijloacele financiare puse la dispoziţie pentru domeniul agriculturii, pescuitului, alimentaţiei, pădurii şi problemelor rurale.  


Bugetul pentru anul 2009 a fost de peste 5 miliarde euro şi a fost destinat realizării următoarelor obiective
:

I. Pentru o agricultură modernă
A. O politică de instalare a tinerilor în mediul rural, modernizată şi consolidată, politică care a fost continuată, fiind considerată o investiţie importantă pentru viitor. În acest context, s-a prevăzut continuarea Planului de Profesionalizare Personalizată (PPP) prin care se acordă posibilitatea realizării unui parcurs specific, în acord cu formarea şi experienţa fiecărui tânăr, astfel încât aceştia să asimileze noi moduri de producţie. Acest plan a fost pus în practică în ianuarie 2009 şi va putea să ducă la integrarea în mediul rural a 1000 tineri/an. Pentru anul 2009, pentru acest obiectiv a fost repartizată o sumă de 149 milioane euro. Bugetul include şi bonificaţiile de instalare acordate tinerilor, sume cu finanţare de la stat, dar şi prin fondul european FEADER. Alte sume au fost acordate pentru programul Dotarea Tinerilor Agricultori.

B. Opţiunea pentru o agricultură durabilă a permis finanţarea angajamentelor cuprinse în „Grenelle”, un program de protecţia mediului care este destinat agriculturii biologice, performanţei energetice, reducerii produselor fitosanitare şi certificării produselor biologice.

1. Planul Agricultură biologică: „Orizont 2012” a avut ca obiectiv triplarea suprafeţelor destinate agriculturii biologice, astfel încât aceasta să ajungă la 6% din totalul suprafeţelor agricole, în anul 2012. În acest scop au fost destinate sume pentru conversie; pentru cercetare şi dezvoltare în domeniul agriculturii biologice; pentru crearea unor fonduri în cadrul Agenţiei Bio; mobilizarea unor fonduri de intervenţie pentru industriile alimentare pentru ca acestea să susţină produsele bio.

2. Planul „Ecophyto 2018” pentru reducerea produselor fitosanitare vizează reducerea cu 50% a utilizării acestor produse, într-o perioadă de zece ani şi retragerea de pe piaţă a substanţelor periculoase. Acest plan va fi finanţat prin majorarea redevenţelor obţinute după distribuirea produselor fitosanitare. Aceste sume vor fi vărsate la Oficiul France AGRIMER şi vor fi redistribuire celor care exploatează terenuri, pentru dezvoltarea unor sisteme durabile.

3. Planul pentru performanţă energetică a exploataţiilor a fost înscris în cadrul legii-program Grenelle, prin care se vor realiza 100.000 teste de diagnosticare a performanţei energetice, iar prin cooperarea cu sectorul privat se va încerca elaborarea unor soluţii inovatoare pentru obţinerea certificatelor de economie de energie. 

C. Cercetarea şi inovaţia în centrul politicilor agricole este un obiectiv prin care s-a reafirmat că cercetarea agronomică este un aliat esenţial pentru  practica agricolă. În bugetul pentru agricultură pe anul 2009 s-au prevăzut sume importante pentru investiţii în cadrul programului Învăţământ superior şi cercetare agricolă, pentru care au fost prevăzute sume care reprezintă 7% din buget. În plan au fost cuprinse sume şi pentru finanţarea burselor acordate studenţilor pe criterii sociale (2.648 studenţi). În acest context, se va urmări regruparea instituţiilor de învăţământ superior în mari centre cum ar fi AGROPARISTECH, în care activează 1500 de studenţi. Aceste centre vor fi susţinute de la bugetul de stat, până în anul 2012. Au fost incluse sume şi pentru reabilitarea Şcolii Naţionale Veterinare de la Alfort.

D. Un nou model de agricultură prin învăţământ modern este un obiectiv care subliniază că învăţământul este un actor esenţial pentru difuzarea şi dezvoltarea noilor practici în agricultură, ceea ce constituie o prioritate a agriculturii franceze actuale. Bugetul a prevăzut sume în creştere, cu 2,4% faţă de anul trecut, pentru a spori numărul cadrelor specializate care predau în aceste instituţii în domeniul tehnicii agricole, pentru creşterea numărului de burse, pentru evaluarea mijloacelor de care dispun instituţiile private de învăţământ agricol, pentru reformarea reţelelor profesionale şi de obţinere a brevetelor de tehnician superior agricol-BTSA, pentru elaborarea unei noi scheme de formare în acest domeniu pe o perioadă de 5 ani.

E. O politică agricolă mai echitabilă şi mai solidară este destinată pentru a susţine pensiile agricultorilor, cu scopul de a reduce situaţiile de sărăcie, mai ales a văduvelor, şi de a acorda aceleaşi drepturi tuturor persoanelor din mediul rural. În acest scop s-a obţinut creşterea nivelului pensiei minime, egal cu cel al pensiilor pentru limită de vârstă, proporţional cu perioada de contribuţie pentru perioade incomplete.
Această măsură a fost amplu dezbătută de Comisia Europeană şi, ulterior, prin negocieri, a fost aprobată parţial. 

II. Pentru un pescuit durabil şi economic viabil
Este un obiectiv care pune în evidenţă faptul că pescuitul este o prioritate, susţinută de Preşedinţie şi de Primul-ministru. Pescuitul constituie o provocare atât din punct de vedere al protecţiei mediului, cât şi din perspectivă economică, implicând o gestionare a resurselor, din perspectiva viitorului.

Bugetul pentru agricultură pentru anul 2009 a prevăzut un efort financiar fără precedent, sumele alocate crescând de la 60 la 162 milioane euro în 2009, pentru punerea în aplicare a Planului pentru pescuit durabil şi responsabil, aprobat în anul 2008. 

În acest an, sumele sunt destinate pentru restructurarea flotei şi pentru contractele bleu, pentru colectarea datelor, legarea domeniului pescuitului de lumea ştiinţifică şi pentru întărirea controlului în cadrul comunitar.  

III. Pentru un minister eficient, dinamic şi deschis
A. Bugetul a prevăzut, la nivel central, reorganizarea operaţională a ministerului, decisă încă din iulie 2008, prin reducerea numărului direcţiilor şi crearea unei Direcţii generale pentru politicile agricole, agroalimentare şi teritoriale - DGPAAT, ca şi a unui Serviciu de perspectivă şi prognoză. Acest serviciu va avea misiunea de a crea un think tank pe teme agricole, alimentare şi dezvoltare durabilă. 

B. La nivel local, dimensiunea regională va deveni crucială pentru politica agricolă, creându-se, de la 1 ianuarie 2009, o nouă direcţie regională, cu competenţe transversale şi lărgite, care va avea funcţia de Oficiu unic.

La nivelul departamentelor, s-a realizat fuziunea direcţiilor departamentale ale agriculturii şi pădurilor şi a direcţiilor departamentale pentru echipament, înfiinţându-se direcţii comune, cum este DDEA, iar în 2010 ele vor deveni direcţii departamentale ale teritoriilor.

C. Din perspectiva operatorilor, s-a urmărit simplificarea şi accelerarea condiţiilor de plată a ajutoarelor printr-o singură Agenţie de plăţi. Cele cinci oficii agricole au fost reunite într-o singură instituţie, FranceAgriMer.

 D. Această vastă reformă va permite o intervenţie a statului mai eficientă şi în serviciul cetăţenilor. Ea s-a realizat şi prin reducerea numărului de posturi de la nivel central şi de la nivelul instituţiilor deconcentrate.

IV. Pentru a răspunde problemelor determinate de crize
A. Pentru contracararea FCO (Fièvre Catarrhale Ovine), a daunelor aduse crescătorilor de animale în anul 2008, au fost deblocate sume importante de la bugetul de stat şi din fonduri europene pentru cumpărarea a 40 milioane doze de serotip pentru vaccinare. Au fost acordate ajutoare economice prin acordarea unor indemnizaţii pentru mortalitate sau ajutoare indirecte.

B. Reforma gestionării calamităţilor agricole către o mai mare responsabilizare a proprietarilor de exploataţii agricole

1. Riscurile climatice au impus o reînnoire a fondului de garantare pentru risc (Deduction Pour Alea / DPA), generalizarea asigurării recoltei, însoţită de retragerea, în etape, a indemnizaţiei din actualul Fond naţional de garantare a pentru calamităţile agricole - FNGCA. Această componentă bugetară va creşte progresiv în perioada 2009 - 2011 şi se are în vedere problema asigurării recoltelor prin cofinanţare la nivel comunitar.

2. Riscurile sanitare au impus crearea unei rubrici speciale în cadrul Fondului naţional de garantare contra calamităţilor agricole, creşterea altor fonduri (FAC, AGRIDIFF).
Pentru anul 2009, la recomandarea Comisiei Europene, Franţa a redus dispozitivul de intervenţie cu 18%.

*
Proiectul bugetului agriculturii şi pescuitului pentru perioada 2009-2011, prevede alocarea unei sume de 5,02 miliarde euro pentru anul 2010, luând în considerare evenimente majore petrecute în ultima perioadă: acordul din noiembrie 2008 realizat între statele membre UE referitor la Bilanţul sănătăţii Politicii Agricole Comune; apariţia unor crize specifice precum cea a laptelui, a fructelor, legumelor; aplicarea din 2010 a taxei carbonului ; activarea furtunii Klaus în ianuarie 2009.

Pentru măsurile referitoare la combaterea efectelor furtunii Kalus, Franţa a  înaintat o notificare Comisiei Europene care a răspuns Ministerului de externe francez cerând schimbări legate de intervenţia în domeniile în care se manifestă concurenţă faţă de alte state membre UE
.
Printre măsurile ce vor afecta veniturile crescătorilor de animale se evidenţiază reevaluarea primei naţionale suplimentare pentru vaca de lapte şi indemnizaţiei compensatorii pentru handicapul natural al animalelor. Sectorul marilor culturi va beneficia de un ajutor rotaţional pentru îmbunătăţiri funciare (300 milioane euro pentru o perioada de 5 ani).

Proiectul prevede continuarea proiectului Grenelle, de protecţie a mediului, acordându-se prioritate agriculturii biologice care va avea un buget suplimentar pentru conversia exploatărilor agricole. 

Prin aplicarea taxei carbonului, va fi posibilă acordarea unor compensaţii agriculturilor şi pescarilor pentru:

· continuarea planului de performanţă energetică;

· finanţarea investiţiilor în favoarea protecţiei mediului, pentru reducerea emisiilor de gaz cu efect de seră;

· finanţarea planului pentru pescuit durabil şi responsabil;

· vor fi alocate sume importante, suplimentare, pentru asigurarea securităţii şi calităţii sanitare a alimentaţiei, în special pentru protecţia vegetalelor, pentru gestionarea bolilor animale şi calităţii alimentaţiei;

· bugetul a prevăzut sume deosebite pentru dezvoltarea echilibrată şi durabilă a pădurilor, mai ales pentru refacerea pădurilor afectate de furtuna Klaus;

· un rol preponderent a fost acordat calităţii formării şi învăţământului agricol în teritoriile rurale şi inserţiei sociale a tinerilor;

· Ministerul agriculturii va acorda o atenţie specială realizării reformelor iniţiate în anul 2007, odată cu procesul revizuirii generale a politicilor publice.

SLOVENIA
Programe strategice
Potrivit programelor strategice privind dezvoltarea rurală şi agricultură pe perioada 2007 - 2013, măsurile de sprijinire a producătorilor agricoli şi a societăţilor industriale cu activitate în domeniu, privesc următoarele aspecte
:
• AXA 1 - Creşterea competitivităţii în sectorul agricol şi forestier 

Obiective

-  creşterea competenţelor şi dezvoltarea potenţialului uman angajat în agricultură şi silvicultură; 

- creşterea capitalului investit în agricultură şi silvicultură, precum şi promovarea inovaţiei; 

- îmbunătăţirea calităţii producţiei agricole şi a produselor obţinute; 

Aceste măsuri vor contribui la creşterea competitivităţii în toate cele trei domenii de acţiune - agricultură, alimentaţie şi păduri. În plus, direct şi reciproc, aceste măsuri vor avea un impact benefic asupra mediului şi pentru îmbunătăţirea calităţii vieţii în zonele rurale. 
Măsuri:
-  formarea pieţei muncii în agricultură şi silvicultură;

-  acordarea de sprijin pentru tinerii agricultori;

-  realizarea cadrului legal pentru pensionarea anticipată a agricultorilor;

-  modernizarea exploataţiilor agricole;

-  creşterea valorii economice a pădurilor;

-  creşterea valorii adăugate a produselor agricole şi forestiere;

-  îmbunătăţirea şi dezvoltarea infrastructurii legate de domeniul agriculturii;

-  îmbunătăţirea calităţii alimentelor;

- sprijinirea grupurilor de producători în desfăşurarea de activităţi de informare şi promovare a produselor proprii;

-  acordarea de sprijin pentru crearea şi funcţionarea grupurilor de producători
• AXA 2 - implementarea măsurilor legate de protecţia mediului în cadrul activităţilor desfăşurate în mediul rural
Măsuri:

- dezvoltarea agriculturii în zonele mai puţin favorabile din punct de vedere climatic pentru activitatea agricolă, cât şi zonele mai puţin favorizate;

- promovarea activităţilor agricole ecologice;

- conservarea biodiversităţii, ameliorarea calităţii apei, folosirea ecologică a terenurilor agricole, pentru o utilizare durabilă. 

•  AXA 3 - calitatea vieţii în mediul rural şi diversificarea economiei rurale
Principalele obiective privesc diversificarea economiei rurale şi îmbunătăţirea calităţii vieţii în zonele rurale. Aceste obiective contribuie la creşterea oportunităţilor de angajare şi de dezvoltare economică, la îmbunătăţirea calităţii vieţii rurale, precum şi la conservarea patrimoniului natural şi cultural. 


Măsuri:


- diversificarea activităţilor care nu au un caracter agricol;

- sprijinirea creării şi dezvoltării de microîntreprinderi;
- renovarea şi dezvoltarea satelor;
- conservarea şi modernizarea patrimoniului rural.
•  AXA 4 - leader
Măsuri:

-  aplicarea unor strategii de dezvoltare locală;

-  promovarea cooperării interregionale şi transfrontaliere;
- punerea în aplicare a măsurilor luate de grupurile locale de acţiune, dobândirea de noi competenţe.
Ajutoare de stat acordate după aprobarea notificării de către Comisia Europeană

▪ Asistenţă în domeniul agriculturii

Ajutorul de stat privind plata primelor de asigurare pentru protejarea plantelor şi fructelor este estimat la aproximativ 209.000 euro/an. Ajutorul se acordă marilor întreprinderi agricole din Slovenia şi acoperă asigurarea împotriva dezastrelor naturale - daune cauzate de grindină, prejudicii cauzate de foc, fulgere sau trăsnete.  
Primele de asigurare acoperă orice tip de daune potrivit prevederilor Regulamentului privind finanţarea primelor de asigurare a culturilor de fructe şi butaşi de fructe.

Valoarea ajutorului se stabileşte în limita de 30% din valoarea primelor de asigurare (sub rezerva cumulului posibil, până la valoarea de 50%). 

Sprijinul statului se realizează în temeiul articolului 87 alineatul (1) din Tratatul CE, care interzice orice ajutor acordat de un stat membru sau alocarea de resurse de stat, care denaturează sau ameninţă concurenţa, favorizând anumite întreprinderi sau producţia anumitor bunuri, afectând comerţul dintre statele membre. 

▪ Asistenţă în sectorul pescuitului 

Obiectivul ajutorului de stat este acela de a acoperi daunele cauzate de evenimente extreme marine, cum ar fi meduzele. Potrivit Institutului de pescuit, în ultima perioadă, proporţia de meduze marine a variat de la 92% la 99% din captura totală de peşte. 

Ajutorul de stat, în valoare totală de 147.900 euro, are drept bază legală Decretul de modificare şi completare a Regulamentului privind finanţarea şi pescuitul marin şi de apă dulce, precum şi Legea cu privire la pescuit. 

Despăgubirile pentru pierderea de venit se calculează pe baza datelor statistice privind capturile de peşte pentru o perioadă anterioară, cuantumul acestora neputând să depăşească 20% din valoarea pierderilor înregistrate de beneficiar. 
POLONIA

Agricultură

▪ Ca urmare a reformei legislaţiei comunitare în domeniul regularizării pieţei fructelor şi legumelor în UE
, în Polonia, plata pe suprafaţă a fost complet separată de plata pentru producţie şi, începând cu anul 2008, plata pe suprafaţă s-a acordat numai producătorilor tradiţionali de roşii, în funcţie de producţia obţinută în anul de referinţă (care, în 2008, a fost 2005/2006).

Pentru plantaţiile de fragi şi zmeură a căror destinaţie urmează a fi schimbată în perioada 2008-2012 (limita suprafeţei cultivate cu aceste fructe roşii fiind stabilită pentru Polonia la 48.000 ha), cultivatorii primesc, suplimentar sumelor acordate pe suprafaţă, o sumă de 400 euro/ha.

▪  În anul 2008, prin hotărâre a Consiliului de Miniştri s-a stabilit alocarea sumei de 70 de milioane euro pentru sprijinirea familiilor de agricultori ale căror recolte au fost afectate de seceta şi furtunile din acel an prin:

- acordarea de împrumuturi preferenţiale;

- prelungirea cu 5 ani a termenului de rambursare a împrumuturilor precedente acordate pentru producţiile agricole afectate de calamităţi naturale;

- acordarea de sprijin financiar, de către Institutul de asigurare socială agricolă, pentru plata primelor de asigurare socială şi pentru rambursarea creditelor; 

- reducerea taxei agricole percepute de autorităţile locale în 2008; 

- ajutoare sociale acordate familiilor de agricultori aflate în dificultate; 

- subvenţii pentru achiziţionarea de seminţe de calitate.

În 2008, sistemul de asigurare subvenţionată a agriculturii şi creşterii animalelor a fost modificat: nivelul primelor de asigurare plătite de către producători a fost diminuat; culturile acoperite de regimul de plată unică pe suprafaţă se asigură în proporţie de 50%; pragul valoric al pagubelor suferite a fost scăzut. Modificarea a avut ca efect creşterea cererilor de subvenţionare a primelor de asigurare. 

De asemenea, au fost acordate subvenţii cu titlu de reasigurare. Statul a alocat companiilor de asigurare subvenţii în valoare de 25 de milioane euro, iar suma totală din bugetul pe 2008 alocată asigurării exploataţiilor agricole şi creşterii animalelor a crescut la 155 milioane euro.

În condiţiile actualei crize economice şi financiare, Ministerul Agriculturii şi Dezvoltării Rurale a hotărât reducerea ratei dobânzii minimale la creditele preferenţiale de la 3,5% la 2% şi prelungirea termenului de rambursare cu 2-3 ani
.
▪ Bonificaţii de dobândă acordate la contractarea creditelor pentru: investiţii în agricultură, transformare agroalimentară, servicii în agricultură, cumpărarea de terenuri de către persoane fizice de peste 40 de ani în vederea realizării programelor de utilizare comună a maşinilor şi echipamentelor agricole, programe de industrializare a cărnii, cartofilor, produselor lactate etc. Sumele maxime ale creditelor, durata acestora, precum şi valoarea finanţării publice sunt definite prin lege
. 

Măsuri de sprijin aplicate după aprobarea notificării de către Comisia Europeană

▪ Primele de asigurare pentru cele mai importante exploataţii agricole (cereale, porumb, floarea-soarelui, cartofi, sfeclă de zahăr, hamei, legume, fructe, tutun, zmeură, leguminoase şi arbuşti) şi rase de animale (vaci, cai, oi, capre, porci, iepuri şi păsări de curte etc) împotriva furtunilor, inundaţiilor, ploilor torenţiale, alunecărilor de pământ, avalanşelor, secetei, pentru sacrificarea obligatorie a animalelor bolnave sau pentru combaterea efectelor îngheţului în perioada de iarnă şi primăvară, erau subvenţionate astfel: maximum 60% prima de asigurare a exploataţiei agricole şi maximum 50% prima de asigurare a şeptelului.

Modificarea notificată a vizat reducerea subvenţiei pentru asigurarea recoltei la 50% şi scăderea pragului pagubelor suferite la 10% din producţia normală, cu excepţia cazului de secetă, în care pragul minim a fost stabilit la 25%. Anterior notificării, pragul pagubelor era de 30% pentru toate evenimentele climatice nefavorabile. Beneficiarii măsurii au fost întreprinderile agricole mici şi mijlocii. (2008)

▪ În cadrul politicii de sprijinire a întreprinderilor agricole aflate în dificultate,  Compania Ilawa S.A. (având ca obiect de activitate prelucrarea cartofilor, producţia de apă minerală şi sucuri, comercializarea en gros de fructe şi legume, precum şi exportul/importul de amidon şi alte produse agricole) a beneficiat de un împrumut financiar în vederea redresării activităţii şi evitării falimentului.

Conform notificării, după aprobarea Comisiei Europene, Agenţia pentru Dezvoltare Industrială a acordat Companiei un împrumut  rambursabil ipotecar de 1.088.000 zloţi
, pentru o perioadă de 6 luni, cu o dobândă de 5,94%. (2007)  

▪ Rambursarea parţială a accizelor pentru motorina utilizată în producţia agricolă.

Durata măsurii: perioada 2006-2013.
Bugetul alocat: bugetul anual: aproximativ 320 milioane euro; bugetul total: aproximativ 4,809 milioane euro.
Beneficiarii măsurii: producătorii agricoli

▪ Alte măsuri notificate Comisiei Europene pentru sprijinirea: 
- cercetării în domeniul dezvoltării biologice a plantelor şi animalelor; 
- atenuării cauzelor şi efectelor secetei; 
- subvenţionării primelor de asigurare pentru cultivarea hameiului, legumelor, pomilor fructiferi şi arbuştilor, precum şi pentru dezvoltarea fermelor agricole şi piscicole; 
- subvenţionării primelor de asigurare pentru cultivarea tutunului şi compensarea parţială a pagubelor provocate de secetă; 
- acordării de compensaţii fermierilor pentru pagubele provocate de inundaţiile din 2009.

Silvicultură

▪ Extinderea suprafeţelor împădurite şi înfiinţarea de noi complexe silvice. Pentru perioada 2006 - 2010, s-a prevăzut împădurirea a 40.000 ha de teren aparţinând statului (8.000 ha/an), a 140.000 ha de teren aparţinând proprietarilor privaţi, precum şi stabilirea unor complexe silvice (alcătuite din păduri cu suprafaţă mică şi dispersate în teritoriu) prin crearea de coridoare ecologice.  

Conform Legii din 1991 privind pădurile (cu modificările ulterioare), statul acordă, atât Companiei Naţionale a Pădurilor (care administrează fondul silvic public), cât şi proprietarilor privaţi, subvenţii destinate acoperirii, parţiale sau totale, a cheltuielilor efectuate pentru extinderea suprafeţelor împădurite.

▪ Conform dispoziţiilor legale, fiecare ocol silvic districtual are obligaţia de a elabora planuri de management al pădurilor pe o perioadă de 10 ani. 

▪ Regenerarea pădurilor afectate de agenţi abiotici sau biotici sau distruse prin activitatea oamenilor. Anual, sunt reconstruite 10.500 ha de pădure aflate în administrarea Companiei Naţionale a Pădurilor
. Fondul forestier al statului, reprezintă 7.6 milioane ha de pădure, dintr-un total de 9 milioane ha.

▪ Implementarea de programe pentru retenţia apei. În cadrul programului complex de retenţie a apei pentru perioada 2007-2013, au fost elaborate două proiecte destinate protecţiei zonelor de deal/munte şi de câmpie împotriva inundaţiilor şi a secetei. 

Protecţia zonelor de deal/munte. Valoarea totală a lucrărilor planificate pentru combaterea eroziunii solului pe versanţi şi atenuarea efectului negativ al ploilor torenţiale depăşeşte 300 milioane de zloţi. Pentru aceste zone, s-a prevăzut construirea unui număr de 130 de rezervoare de retenţie. 

Protecţia zonelor de câmpie şi combaterea secetei. În aceste zone, urmează a fi construite aproximativ 4.100 de micro-instalaţii de retenţie, cu o capacitate totală de stocare a 45 de milioane m3 de apă.

▪ Modernizarea sistemului de comercializare a masei lemnoase, prin organizarea de licitaţii on-line, utilizându-se „Portalul Pădure-Lemn” înfiinţat pe Internet. Participarea la aceste licitaţii este condiţionată de înregistrarea în baza de date a Portalului. Licitaţiile on-line nu sunt obligatorii, vânzarea şi cumpărarea lemnului putând fi efectuate şi prin organizarea de licitaţii obişnuite.

Măsură de sprijin aplicată după aprobarea notificării de către Comisia Europeană

▪ Sprijin financiar acordat Companiei Naţionale a Pădurilor, în valoare de circa 46 milioane euro. Ajutorul financiar se acordă, la solicitarea Companiei Naţionale a Pădurilor, de către Fondul Naţional pentru Protecţia Mediului şi Managementul Apelor, ale cărui resurse financiare provin, parţial, din impozite şi amenzi. După adoptarea hotărârii de finanţare, între beneficiar şi organismul de finanţare se încheie un acord, care se implementează numai după autorizarea acestuia de către Comisia Europeană.

Sprijinul financiar se acordă pentru: reconstrucţia ecologică a pădurilor degradate (între 5,000 şi 7,000 ha/an); extinderea suprafeţelor de pădure; prevenirea şi combaterea dăunătorilor; aplicarea de măsuri speciale pentru prevenirea incendiilor de pădure. (2007)

Pescuit

În perioada 2004-2006, Polonia a beneficiat de fonduri structurale pentru implementarea măsurilor de dezvoltare a flotei de pescuit şi stimularea investiţiilor în sectorul de procesare a peştelui. 

▪ Planul de Dezvoltare şi Strategia Naţională pentru Dezvoltarea Pisciculturii în perioada 2007-2013 au ca principal obiectiv îmbunătăţirea competitivităţii sectorului, prin:

- realizarea unei balanţei echilibrate între stocurile de peşte şi exploatarea acestora;

- întărirea competitivităţii sectoriale şi o dezvoltare economică viabilă, extinderea pieţei, îmbunătăţirea calităţii producţiei şi modernizarea tehnologiilor de producţie;

- sprijinirea dezvoltării economice a regiunilor piscicole şi iniţierea unor măsuri de sprijin pentru reducerea costurilor sociale de restructurare a sectorului piscicol.  

Suma de 734 milioane euro - alocată din Fondul European pentru Pescuit pentru perioada 2007-2013 - urmează a fi repartizată astfel: 30% pentru investiţii în sectorul de procesare a peştelui; 11% pentru reducerea activităţilor de pescuit; 8% - alte investiţii.
▪ Planul de dezvoltare a sectorului piscicol pentru perioada 2007-2013
 cuprinde măsurile prevăzute şi modalităţile de finanţare în următoarele patru domenii:

Adaptarea producţiei de peşte la resursele statului şi modernizarea flotei 

- Sprijin financiar acordat din fondul public proprietarilor de vase de pescuit/pescarilor afectaţi permanent sau temporar de planurile de adaptare (dezmembrarea vaselor de pescuit/transferul acestora către state terţe/schimbarea destinaţiei/utilizării acestora). Rezultatul implementării măsurii: reducerea cu 30-40% a flotei de pescuit
.  

- Finanţare pentru construcţia de nave de pescuit şi pentru modernizarea celor existente, pentru îmbunătăţirea condiţiilor de securitate, de muncă şi de igienă la bordul vaselor, pentru îmbunătăţirea calităţii producţiei şi a eficienţei energetice.

Investiţii pentru dezvoltarea bazinelor piscicole, a acvaculturii şi a procesării peştelui 

- Sprijin financiar pentru: susţinerea activităţilor tradiţionale de acvacultură; achiziţionarea de noi specii de peşte cu perspective bune de comercializare; construcţia, extinderea, dotarea cu echipamente adecvate şi modernizarea întreprinderilor piscicole; producerea şi comercializarea de produse noi; introducerea tehnologiilor moderne în domeniul pescuitului; marketingul unor produse de calitate superioară destinate nişelor de piaţă.

Măsuri de interes comun

- Sprijin financiar pentru: protecţia şi dezvoltarea florei şi faunei acvatice; dezvoltarea infrastructurii porturilor; identificarea de pieţe noi de desfacere şi susţinerea de campanii de promovare a produselor piscicole.

Dezvoltare durabilă a zonelor piscicole

- Sprijin financiar pentru: dezvoltarea economică şi socială a acestor zone; protecţia calităţii mediului de coastă; promovarea cooperării naţionale şi tranzacţionale între zonele piscicole. 

Dezvoltare rurală

Măsuri de sprijin prevăzute în Programul naţional de dezvoltare rurală în perioada 2007-2013

▪ Pensionarea anticipată a agricultorilor (Axa 1 - Creşterea competitivităţii în sectoarele agricol şi forestier)
Agricultorii care nu mai doresc să îşi continue activitatea în agricultură şi cesionează fermele urmaşilor sau altor producători agricoli beneficiază de sprijin financiar din partea statului. Măsura se aplică agricultorilor care nu au împlinit vârsta de pensionare, au asigurare socială agricolă şi sunt proprietari ai fermei în cauză. 
Sprijinul financiar acordat prin implementarea acestei măsuri constituie o sursă de venit după încetarea definitivă, de către cedent, a activităţii agricole. 

Conform estimărilor, vor beneficia de această măsură 50.400 de fermieri, respectiv 7.200 de persoane/an, ceea ce reprezintă 1/5 din numărul potenţial de fermieri eligibili.  

Valoarea pensiei anticipate este de 896,19 zloţi (150% din pensia minimă), incluzând şi indemnizaţia pentru soţia fermierului. În cazul cesionării unei ferme cu o suprafaţă de minimum 10 ha, valoarea pensiei este de 1.583 zloţi (265% din pensia minimă). Pensia anticipată se acordă până la împlinirea vârstei de 65 de ani.
▪ Modernizarea fermelor agricole (Axa 1)
Sprijinul financiar se acordă pentru: investiţii în modernizarea exploataţiilor agricole şi a producţiei animaliere;  investiţii în producerea de resurse energetice regenerabile şi utilizarea acestora în scopuri agricole; investiţii pentru construcţii destinate pregătirii comercializării sau comercializării directe a produselor agro-alimentare ale fermei.

Sprijinul se acordă investiţiilor care: contribuie la îmbunătăţirea performanţei generale a fermelor agricole (prin: modernizarea liniilor tehnologice de producţie; îmbunătăţirea raselor de animale; implementarea măsurilor de protecţie a mediului, de sporire a gradului de igienă şi de siguranţă alimentară; îmbunătăţirea infrastructurii); îndeplinesc condiţiile legale; sunt viabile din punct de vedere economic; nu sunt investiţii de înlocuire.

▪ Creşterea valorii adăugate a producţiei de bază agricole şi silvice (Axa 1)

Sprijinul financiar se acordă întreprinderilor mici din domeniul procesării şi  al comercializării produselor agricole pentru investiţii materiale (construcţia, modernizarea sau reconstrucţia unităţilor de procesare a produselor agroalimentare/depozite de vânzare en gros a produselor agricole; achiziţionarea de: echipamente tehnice; instalaţii de măsură şi control; mijloace de transport), investiţii non-materiale (achiziţionarea de soft; implementarea unor sisteme de management al calităţii; pregătirea documentaţiei tehnice a proiectului; achitarea taxelor pentru dreptul de autor şi pentru licenţă etc.), precum şi pentru investiţii în domeniul producţiei de bioetanol din produse agricole.

▪ Înfiinţarea grupurilor de producători agricoli (Axa 1)
Pentru grupurile de producători agricoli se acordă un sprijin financiar uniform  în primii 5 ani de funcţionare, în vederea facilitării înfiinţării şi desfăşurării activităţilor administrative aferente.

Forma şi valoarea sprijinului: plăţi anuale reprezentând, în fiecare an, un anumit procent din valoarea venitului net al grupului obţinut din vânzarea produselor sau grupelor de produse: 5% în primii doi ani, 3% în al treilea an, 2% în al patrulea şi al cincilea an.

Valoarea sumelor rambursate fiecărui grup de producători agricoli nu va depăşi echivalentul în zloţi a: 100.000 euro în primul şi al doilea an; 80.000 euro în al treilea an; 60.000 euro în al patrulea an; 50.000 euro în al cincilea an.

Produse/grupuri de produse pentru care se acordă sprijin financiar: cai vii, carne de cal; bovine vii, carne de bovine; porci vii, porci de lapte, carne de porc; oi şi capre vii, carne de oaie şi capră; păsări domestice vii, carne de pasăre; iepuri vii, carne de iepure; ouă; lapte de vacă, oaie sau capră; miere naturală şi alte produse apicole; flori; cartofi; cereale; plante medicinale, plante ornamentale; sfeclă de zahăr, hamei, tutun uscat; seminţe; produse din plante destinate utilizării în scopuri tehnice sau pentru producţia de energie; produse organice; produse regionale etc.

În cazul extinderii listei de produse/grupe de produse pentru care grupurile de producători agricoli beneficiază de sprijin financiar, sprijinul se va acorda numai după notificarea acestora la Comisia Europeană, în vederea autorizării.

▪ Diversificarea activităţilor economice non-agricole (Axa 3 – Calitatea vieţii în zonele rurale şi diversificarea economiei rurale)
Măsura are ca obiectiv sprijinirea iniţierii sau dezvoltării de activităţi non-agricole de către fermieri sau membrii de familie ai acestora, în vederea obţinerii de surse de venit din activităţi economice non-agricole şi pentru crearea de noi locuri de muncă în zonele rurale. 

Sprijinul financiar se acordă proiectelor de iniţiere/dezvoltare a: serviciilor prestate în cadrul fermelor agricole sau silvice; serviciilor pentru populaţie; activităţii de vânzare en gros şi en detail; producţiei meşteşugăreşti; lucrărilor şi serviciilor în domeniul construcţiilor şi al instalaţiilor; serviciilor turistice; serviciilor de transport; serviciilor de utilitate publică; procesării produselor agricole şi a fructelor de pădure comestibile; serviciilor de depozitare a produselor agro-alimentare; producţiei de energie din biomasă; serviciilor de contabilitate, consultanţă şi IT.

Condiţii pentru acordarea sprijinului financiar: operaţiunea trebuie să fie justificată din punct de vedere economic şi îndeplineşte condiţiile legale; activitatea în cadrul căreia se desfăşoară operaţiunea este înregistrată de autorităţile competente dintr-o localitate situată într-o regiune rurală/localitate urbană (cu excepţia oraşelor cu o populaţie de peste 5.000 de locuitori); investiţia este făcută pentru construcţia, repararea, echiparea şi utilizarea clădirilor destinate desfăşurării serviciilor (operaţiunilor) mai sus menţionate; proiectul asigură posibilitatea creării de locuri de muncă non-agricole.

Forma şi valoarea sprijinului: rambursarea a maximum 50% din costurile eligibile ale proiectului. Suma maximă acordată unui beneficiar în perioada de implementare a Programului nu poate depăşi echivalentul în zloţi a 25.616 euro.

▪ Înfiinţarea şi dezvoltarea micro-întreprinderilor (Axa 3)
Beneficiarii măsurii: persoane fizice, persoane juridice sau organizaţii fără personalitate juridică care desfăşoară activităţi economice, având mai puţin de 10 angajaţi şi un capital care nu depăşeşte echivalentul în zloţi a 2.000.000 euro. Conform Legii privind dezvoltarea rurală, guvernul local selectează prin concurs grupurile locale economice care vor beneficia de sprijin financiar. Selectarea prin concurs constituie baza încheierii acordului privind condiţiile şi implementarea metodelor locale de dezvoltare a micro-întreprinderilor. 

Forma şi valoarea sprijinului: rambursarea a maximum 50% din costurile eligibile ale implementării proiectului. Valoarea nu poate depăşi:

- echivalentul în zloţi a 25.616 euro, dacă proiectul prevede înfiinţarea a 1-2 locuri de muncă;

- echivalentul în zloţi a 51.232 euro, dacă proiectul prevede înfiinţarea unui număr de locuri de muncă cuprins între 2 şi 5;

- echivalentul în zloţi a 76.848 euro, dacă proiectul prevede înfiinţarea a cel puţin 5 locuri de muncă.

Suma maximă acordată unui beneficiar în perioada de implementare a Programului nu poate depăşi echivalentul în zloţi a 76.848 euro.

▪ Servicii de bază pentru economia şi populaţia rurală (Axa 3)
Pentru implementarea acestei măsuri, se prevede finanţarea cu până la 75% a costurilor pentru proiectele vizând:

- managementul apelor şi al apelor reziduale, îndeosebi aprovizionarea cu apă, evacuarea şi epurarea apelor uzate, inclusiv sistemele de canalizare colectivă sau non-colectivă;

- realizarea unui sistem de colectare, separare şi evacuare a deşeurilor;

- producţia şi distribuţia de energie regenerabilă, îndeosebi eoliană, hidraulică, geotermică, solară şi energia obţinută din biogaz şi biomasă.

Suma alocată proiectelor pentru implementarea acestei măsuri este de 1,47 miliarde euro. 

▪ Strategii de dezvoltare locală (Axa 4 - LEADER)

Abordarea LEADER urmăreşte implementarea măsurilor de dezvoltare rurală prin intermediul strategiilor integrate de dezvoltare, elaborate de actorii locali, organizaţi în Grupuri de acţiune locală.

Obiective ale Grupurilor de acţiune locală: 

- elaborarea de strategii locale de dezvoltare rurală şi implementarea de proiecte de integrare a resurselor umane, naturale, culturale şi istorice locale;

- implementarea unor măsuri prevăzute în Axa 3: diversificarea activităţilor economice non-agricole; înfiinţarea şi dezvoltarea micro-întreprinderilor; reînnoirea şi dezvoltarea mediului rural;

- implementarea unor mini-proiecte: proiecte de organizare a cursurilor de formare/perfecţionare profesională, proiecte educaţionale, ateliere de lucru pentru îmbunătăţirea nivelului de cunoştinţe referitoare la noile tehnologii de producţie în domeniul agro-alimentar, la modalităţile de protecţie a mediului înconjurător etc. 

Agenţia de Plăţi, aflată subordinea Ministerului Agriculturii şi Dezvoltării Rurale, alocă fiecărui Grup de acţiune locală un anumit buget. Grupurile de acţiune locală selectează, în limitele bugetului alocat, proiectele care urmează a beneficia de finanţare.  

▪ Instituirea Sistemului de consultanţă pentru fermieri

În martie 2007, Parlamentul Poloniei a adoptat Legea privind sprijinirea zonelor rurale. În domeniul consultanţei acordate fermierilor, legea cuprinde dispoziţii referitoare la:

- responsabilitatea Ministerului Agriculturii şi Dezvoltării Rurale în ce priveşte înfiinţarea şi organizarea sistemului de consultanţă pentru fermieri;

- înfiinţarea Centrului Naţional de Consultanţă, cu competenţe în organizarea cursurilor de perfecţionare pentru consilierii consultanţi, în desfăşurarea de activităţi de informare şi de publicare a materialelor didactice, precum şi în controlul calităţii serviciilor prestate de organismele teritoriale de consultanţă;

- sprijinul financiar acordat fermierilor pentru utilizarea sistemului de consultanţă;

- metodele de consultanţă.

SLOVACIA

Programe strategice
Instrumentele pentru dezvoltarea politicii agricole sunt direcţionate potrivit obiectivelor stabilite în programele concepute pentru a realiza o creştere a economiei rurale şi în domeniul ocupării forţei de muncă, pentru diminuarea costurilor de producţie, creşterea calităţii produselor şi promovarea acestora, asigurarea consultanţei, în conformitate cu Regulamentul Consiliului nr. 1782 / 2003.  
Obiectivele urmărite sunt următoarele:

- creşterea nivelului de trai în mediul rural; 

- diversificarea activităţilor desfăşurate în aceste zone; 

- implementarea unor măsuri unitare în domeniul siguranţei alimentare; 

- creşterea calităţii produselor; 

- îmbunătăţirea accesului la informaţii; 

- creşterea producţiei şi a competitivităţii prin utilizarea de noi tehnologii.

Ajutoarele de stat acordate în cadrul acestor programe de măsuri se acordă în conformitate cu prevederile art. 52 al Regulamentul Consiliului nr. 1698 / 2005 şi în conformitate cu Regulamentul Comisiei nr. 1998 / 2006 cu privire la ajutoarele de stat pentru dezvoltarea turismului rural sau pentru întreprinderile mici şi mijlocii. De asemenea, se are în vedere acordarea de ajutoare în conformitate cu prevederile art. 28 din Regulamentul Consiliului nr. 1698 / 2005 pentru activităţi de prelucrare a produselor forestiere. 

Potrivit Programului de dezvoltare rurală, ajutoarele de stat se acordă preponderent în următoarele domenii
:

- diversificarea activităţilor cu alt specific decât cel agricol;
- încurajarea dezvoltării turismului rural;

- dezvoltarea producţiei agricole şi forestiere;
- creşterea valorii economice a produselor forestiere.

Potrivit programelor strategice privind dezvoltarea rurală şi agricultura, pe perioada 2007 - 2013, măsurile de sprijinire a producătorilor agricoli, a societăţilor industriale cu activitate în domeniu privesc următoarele aspecte:

•  AXA 1 - Creşterea competitivităţii în sectorul agricol şi forestier 

Măsuri:

1. - modernizarea exploataţiilor agricole

O condiţie pentru creşterea competitivităţii întreprinderilor agricole este acela de a spori numărul de ferme care achiziţionează clădiri moderne, utilaje şi tehnologie de ultimă generaţie.

 Adoptarea prevederilor legislative din domeniul fito-sanitar, veterinar, precum şi a normelor de igienă ale UE este esenţială, scopul principal fiind acela de a construi un sector agricol puternic şi viabil, care să îndeplinească cerinţele de consum, oferind o gamă largă de alimente de înaltă calitate, care îndeplinesc toate criteriile necesare referitoare la sănătate şi igienă. Aceste obiective pot fi realizate prin investiţii în instalaţii de producţie (clădiri, spaţii de depozitare, maşini şi echipamente, tehnologii inovatoare).

Acordarea de ajutor financiar pentru agricultori, pentru modernizarea întreprinderilor, conduce la creşterea eficienţei agriculturii tradiţionale, la obţinerea unor condiţii mai bune de producţie, o calitate mai mare a produselor şi venituri mai mari pentru producători.

Creşterea eficienţei acestei măsuri este posibilă datorită deciziilor coroborate care se iau la nivelul ministerului, una dintre acestea fiind dezvoltarea infrastructurii în agricultură şi silvicultură. 
Pentru irigaţii, accentul va fi pus pe modernizarea sistemelor de irigare existente, în scopul de a economisi apa. În ceea ce priveşte noile sisteme de irigare şi creşterea suprafeţelor irigate se are în vedere respectarea prevederilor Directivei-cadru privind apele subterane şi de suprafaţă.

În acelaşi timp, Programul de dezvoltare rurală 2007 - 2013 prevede sprijinirea unor proiecte orientate spre exploatarea eficientă a energiei. O atenţie specială se acordă proiectelor axate pe capacităţile de depozitare a îngrăşămintelor organice, care vor fi selectate conform unor criterii speciale. Se are în vedere şi utilizarea şi valorificarea resurselor naturale în producţia de energie regenerabilă. De un sprijin important vor beneficia proiectele referitoare la creşterea rapidă de specii lemnoase, care permit agricultorilor să îşi diversifice producţia, contribuind astfel la dezvoltarea dimensiunii economice a dezvoltării rurale durabile. 

Obiective

Pentru a îmbunătăţi competitivitatea întreprinderilor agricole se are în vedere aplicarea de noi tehnologii, precum şi o mai bună gestionare a fondurilor utilizate pentru producerea efectivă de produse agricole:

•  Reducerea costurilor de producţie şi îmbunătăţirea condiţiilor de muncă în întreprinderile agricole;

• Creşterea numărului de ferme care achiziţionează clădiri moderne şi eficiente din punct de vedere energetic, tehnologie nouă, echipamente industriale performante;

• Instalarea şi extinderea programelor IT din domeniul tehnologiei informaţiei şi comunicării;

• Construirea, reconstruirea şi modernizarea clădirilor agricole, inclusiv a spaţiilor de stocare;

•  Îmbunătăţirea calităţii producţiei şi minimizarea pierderilor.

2. - construirea, reconstruirea şi modernizarea clădirilor agricole

Domeniul - Producţie vegetală
• tratamentul după recoltarea şi depozitarea cerealelor, seminţelor oleaginoase, leguminoase, fructe, legume, cartofi, culturi furajere, medicinale, tehnice şi pentru obţinerea de energie, culturile producătoare de inclusiv seminţe pentru însămânţare şi pentru plantare; 

•  depozitarea de îngrăşăminte industriale şi agricole; 

•  producerea de sticlă şi materiale plastice pentru sere; 

•  îmbunătăţirea sistemelor de irigaţii şi a celor de drenaj; 

• tratamentul terenurilor pentru o nouă plantare ulterioară, modernizarea livezilor de fructe, plantaţiilor de sparanghel şi plante medicinale; 

•  întreţinerea şi modernizarea viilor şi fermelor de hamei.

 
Domeniul - producţie animală 

• sprijin pentru construcţia de grajduri şi creşterea animalelor de fermă, inclusiv obţinerea de terenuri pentru amenajarea de păşuni şi de dependinţe pentru stâne; 

• construirea de clădiri necesare pentru procesarea laptelui, pentru creşterea păsărilor, depozitarea de furaje şi a deşeurilor biologice;

• construirea de clădiri pentru depozitarea în condiţii de siguranţă a apelor uzate, pentru prelucrarea şi tratarea acestora;

Domeniul - mecanizare agricolă

• construirea de anexe pentru garaje şi ateliere de lucru pentru repararea de maşini agricole; 

• sprijin pentru achiziţionarea de combustibil, uleiuri şi piese de schimb. 

Alte domenii

• sprijin pentru utilizarea surselor regenerabile de energie, cu excepţia energiei eoliene, cu condiţia ca o parte importantă din energia obţinută să fie utilizată de către producător în afacerea lui proprie. Măsura se aplică numai persoanelor juridice şi fizice al căror venit din activitatea agricolă depăşeşte procentul de 30% din venitul global al acestora. Se menţionează faptul că măsura nu se aplică producătorului de energie care doreşte să vândă cea mai mare parte a energiei produsă.

3. - produse agricole şi forestiere
 

Obiective

Pentru îmbunătăţirea prelucrării primare şi comercializarea de produse provenite din sectoarele agricol şi silvic, prin promovarea eficienţei agricole, dezvoltarea unor surse regenerabile de energie, introducerea noilor tehnologii şi accesul pe noi pieţe agricole, se are în vedere:

• sprijinirea producătorilor pentru introducerea de noi produse; de noi metode de lucru şi tehnologii;

• îmbunătăţirea calităţii produselor şi comercializarea lor pe noi pieţe;

• introducerea şi extinderea sistemelor de calcul şi comunicare;

• utilizarea surselor regenerabile de energie.

Domeniul de aplicare şi acţiuni:
Carne şi produse din carne; lapte şi produse lactate; păsări de curte şi ouă; miere naturală; cereale şi produse ale industriei morăritului, boabe şi seminţe de ulei; fructe şi legume; cartofi, seminţe pentru însămânţare şi de plantare; plante medicinale şi condimente; struguri şi vin; silvicultură; surse regenerabile de energie.
• AXA 2 - implementarea măsurilor legate de protecţia mediului în cadrul activităţilor desfăşurate în mediul rural

Măsuri:

Măsurile de sprijin privesc protejarea mediului în zonele rurale, reducerea impactului negativ al agriculturii şi încurajarea fermierilor tineri de a desfăşura activităţi agricole ecologice.

▪ utilizarea raţională a terenului agricol

- plata unor ajutoare de stat pentru terenurile agricole exploatate în zonele de munte şi în alte regiuni greu accesibile.
Se au în vedere regiunile aflate la o altitudine mai mare de 700 de metri deasupra nivelului mării, unde densitatea populaţiei este mai mică de 72 locuitori/km2, iar numărul de agricultori este mai mic de 12% din totalul populaţiei active.

 Ajutoarele sunt stabilite la valori cuprinse între 31 şi 126 euro/ha, fiind calculate în funcţie de tipul culturii agricole.

• AXA 3 - calitatea vieţii în mediul rural şi diversificarea economiei rurale

Diversificarea activităţilor cu alt specific decât cel agricol

Obiective 

- Diversificarea în activităţi neagricole, dezvoltarea activităţilor non-agricole şi promovarea ocupării forţei de muncă.

• crearea de surse alternative de venituri prin înfiinţarea de servicii suplimentare şi de producţie non-agricole;

•  crearea de noi locuri de muncă şi menţinerea locurilor de muncă existente.

Măsuri:

• Construirea şi modernizarea locurilor de agrement şi de cazare, unităţi cu o capacitate de 11 - 40 paturi - investiţii de construcţii, mobilier, echipamente şi tehnologii, prevăzute inclusiv cu acces la internet;

• Reconstrucţia şi transformarea unităţilor agricole existente, care nu mai servesc scopului lor iniţial, crearaea de facilităţi pentru dezvoltarea agro-turismului.
• AXA 4 - Leader
Potrivit programului, se urmăreşte încurajarea luării deciziilor cu privire la dezvoltarea regiunilor, în conformitate cu abordarea pe verticală şi orizontală. Măsurile şi activităţile cuprinse această axă sunt destinate pentru a consolida iniţiativele de dezvoltare locală, concomitent cu realizarea obiectivelor prevăzute de Axa 3.

Obiective

• facilitarea transformării şi modernizării structurii duale a agriculturii şi silviculturii, precum şi a industriilor procesatoare aferente, pentru a le face mai competitive şi pentru a contribui la creşterea economică şi convergenţa veniturilor din spaţiul rural (unde este posibil), în paralel cu asigurarea unor condiţii corespunzătoare de trai şi protecţia mediului din aceste zone;

• menţinerea şi îmbunătăţirea calităţii mediului din zonele rurale ale ţării, prin promovarea unui management durabil atât pentru suprafeţele agricole, cât şi pentru cele forestiere;

• gestionarea şi facilitarea transferului de forţă de muncă din sectorul agricol către alte sectoare, prin care să se asigure un nivel de trai corespunzător;
• punerea în aplicare a strategiilor de dezvoltare locală;

• încurajarea cooperării inter-regionale şi transfrontaliere;

• realizarea unor Grupuri de acţiune locală, dobândirea de know-how.

Măsuri
:

-  renovarea şi dezvoltarea satelor;
- reconstrucţia şi modernizarea infrastructurii de transport (drumuri locale), infrastructura de gestionare a apei (de alimentare cu apă, sisteme de canalizare), alte infrastructuri tehnice (poduri, iluminat public, trotuare etc.), precum şi îmbunătăţirea aspectului satului (spaţii publice, parcuri).

Ajutoare de stat
▪ Acordarea de stimulente fiscale pentru sectorul agricol
Ajutorul de stat se acordă potrivit prevederilor art. 7 din Directiva 2003 / 96 / CE privind restructurarea cadrului comunitar de impozitare a produselor energetice şi a electricităţii. Astfel, s-au stabilit nivelurile minime de impozitare aplicabile diferitelor tipuri de produse necesare activităţilor agricole (combustibili, uleiuri). De exemplu, pentru uleiurile de motor sau utilizate pentru încălzire, acciza a fost redusă cu 21 euro, până la nivelul de 302 euro/1000 litri.   
Ajutorul este destinat să încurajeze producţia agricolă prin reducerea cheltuielilor. Se au în vedere toate tipurile de exploataţii agricole, indiferent de suprafaţa acesteia (sub 5 ha sau peste 5 ha).
▪ Ajutorul pentru achiziţionarea şi instalarea de tehnologii de incinerare a produselor de origine animală 

Bugetul total alocat este de circa 6,3 milioane de euro/an, fiind alocat fermelor de animale care produc carne de consum sau asociaţiilor de producători de produse de origine animală.

Acest ajutor de stat are ca scop construirea de incineratoare de dimensiuni mici pentru distrugerea produselor de origine animală expirate sau a deşeurilor de origine animală (carcase întregi, produse care nu sunt destinate consumului uman, inclusiv ovule, embrioni şi spermă), urmărindu-se o distribuţie mai echilibrată, din punct de vedere geografic, a incineratoarelor. 

Ajutorul se acordă pentru două tipuri de tehnologii: 

a) incineratoare cu capacitate scăzută, care nu sunt reglementate de Directiva 2000 / 76 / CE, având o capacitate de ardere mai mică de 50 kg de produse de origine animală/oră; 

b) incineratoare cu capacitate mare, aprobate de către autorităţile competente, în scopul arderii deşeurilor de origine animală. 

Ajutoarele acoperă 40% din costurile eligibile, sumă maximă de asistenţă fiind de 13.127 euro. 

▪ Asistenţă pentru reducerea pagubelor produse de inundaţii
Ajutorul are drept scop compensarea parţială pentru prejudiciul produs la nivelul culturilor agricole, fiind în valoare de aproximativ 5,6 milioane euro.

Despăgubirile se acordă numai pentru producătorii care au suferit pierderi pe mai mult de 20% din suprafeţele agricole cultivate.

 
Plata compensatorie se calculează la hectarul afectat şi reprezintă 50% din costul unei culturi (însumând costurile de înfiinţare a culturilor, costul de prelucrare a acesteia), ţinând cont de schema naţională de plăţi directe pentru zonele defavorizate. Ajutoarele variază între 1300 euro/ha pajişte şi 64.000 euro/ha cultivat cu tutun. 
▪ Ajutorul de stat pentru întocmirea planurilor de gestionare a pădurilor 

Durata de aplicare a planului de sprijin este iunie 2009 - decembrie 2013, suma acordată fiind în valoare de 475 milioane de euro. Beneficiarii sunt unităţile silvice.
Sprijinul financiar acoperă în proporţie de 100% cheltuielile directe asociate cu pregătirea planurilor de gestionare a pădurilor. Sumele aferente acoperă cheltuielile de personal şi de materiale necesare pentru dezvoltarea planurilor de gestionare a pădurilor, după cum se specifică în contractul încheiat în acest scop între Centrul Naţional de Silvicultură şi ministerul de resort. 
▪ Ajutoarele de stat pentru întreprinderile mici şi mijlocii cu domeniul de activitate în agricultură, acordate în conformitate cu Regulamentul CE 1857 / 2006
Valoarea estimată a ajutorului de stat care urmează să fie acordat întreprinderilor mici şi mijlocii este de 50 de milioane de euro/an, până în anul 2013.

Sumele acordate acoperă 50-60% din cheltuielile de investiţii efectuate în zonele defavorizate; 40% din cheltuielile de investiţii efectuate în alte zone; 50% din investiţiile realizate de fermierii tineri în primii 5 ani de activitate; 75% din investiţiile menţionate la punctele anterioare, dacă lucrările necesită şi costuri suplimentare legate de protecţia mediului, îmbunătăţirea condiţiilor de igienă în fermele specializate pe creşterea animalelor etc. 
Valoarea maximă a ajutorului acordat unei societăţi individuale nu poate depăşi 400.000 euro, pentru toată perioada de acordare a ajutorului de stat. 
▪ În acelaşi context se regăseşte schema de subvenţii de stat pentru finanţarea agricultorilor implicaţi în acţiuni expoziţionale. Bugetul total pentru această schemă, în perioada 2008 - 2013, este de 60 milioane euro. Sumele acordate acoperă în proporţie de 100% cheltuielile de investiţii eligibile, realizate în acest scop.
▪ Sistemul de subvenţie pentru acoperirea daunelor produse de sacrificarea animalelor ca urmare a măsurilor dispuse de stat

Volumul estimat al fondurilor în cadrul sistemului de sprijin financiar pentru IMM-uri cu activitate în domeniu este de 2.655.513 euro/an, pentru perioada 2009 -2013. 
Subvenţia prevede plata integrală (până la 100%) pentru agricultorii care suferă pierderi cauzate de apariţia bolilor la animale. 

▪ Sistemul de achiziţie şi revitalizare a plantelor perene şi conexe, precum şi a tehnologiilor performante de cultivare a acestora 

Volumul estimat al fondurilor în cadrul sistemului pentru anul 2009 este de 2 milioane de euro, iar pentru întreaga perioadă 2009 - 2013 este de 10 milioane de euro.

Valoarea maximă a ajutorului nu poate depăşi 40% din costurile investiţiilor.  

Obiectivul este acela de a sprijini întreprinderile mici şi mijlocii, cu profil agricol, să investească în achiziţia de plante perene şi în tehnologiile asociate acestora pentru o cultivare în cele mai bune condiţii. Se urmăreşte creşterea competitivităţii plantelor perene, îmbunătăţirea sănătăţii acestora prin utilizarea de materiale certificate ecologic, aplicarea elementelor tehnice, conform principiilor de cultivare intensivă.  

▪ Sistemul de finanţare/ajutorare pentru îmbunătăţirea şi eficientizarea sistemului de irigare şi de economisire a apei cu 25%

Volumul estimat al fondurilor în cadrul acestui sistem pentru anul 2009 este de 2,32 milioane de euro, iar valoarea totală estimată a fondurilor în cadrul sistemului pentru anii 2009 - 2013 este de 11,6 milioane de euro.

Valoarea brută de asistenţă acordată unui solicitant nu trebuie să depăşească 40% din costurile eligibile, iar valoarea maximă a ajutorului acordat unei societăţi nu poate depăşi 400.000  de euro pe o perioadă de 3 ani.
▪ Ajutorul de stat pentru întocmirea planurilor de eradicare şi prevenire a bolilor animale
Volumul estimat al fondurilor în cadrul sistemului pentru 2009 este de 6,6 milioane euro, iar pentru perioada 2009 - 2013 este de 33,19 milioane euro.  

Ajutorul financiar brut acordat deţinătorilor de animale nu poate să depăşească procentul de 100% din costurile eligibile pentru acţiunile desfăşurate, chiar dacă sunt înregistrate cheltuieli şi cu alte activităţi conexe - manipulare, transport etc.

Sectoarele care beneficiază de ajutoare sunt: 

- Agricultură, silvicultură şi pescuit 

- diviziunea 01 - culturi agricole şi creşterea animalelor, vânătoare şi servicii anexe; 

-  grupa 01.6 - Servicii pentru agricultură şi servicii legate de recoltare; 

-  clasa 01.62 - Servicii conexe de creştere a animalelor; 

-  subclasă 01.62.0 - Servicii conexe de creştere a animalelor; 

- sectorul agricol primar pe agricultura: bovine, porcine, ovine şi caprine, păsări de curte şi cai. 
SPANIA

Agricultura a fost până în anii ’60 principalul pilon al economiei spaniole dar, în prezent, doar 5% din populaţia activă este implicată în agricultură.

Principalele culturi sunt cele de cereale, măslini, sfeclă de zahăr, porumb, cartofi, ceapă şi roşii. Cultura viţei de vie şi livezile de citrice ocupă un loc important în economia sectorului. Condiţiile climatice şi topografice fac ca agricultura în zone neirigate să se extindă pe mari suprafeţe.

În valea Ebru se întâlnesc proiecte combinate prin care un bazin de apă este utilizat atât pentru irigaţii, cât şi pentru producerea de energie electrică în hidrocentrale. Zone întinse din Extremadura sunt irigate cu ajutorul unor instalaţii montate prin finanţarea unor proiecte guvernamentale (Planul Badajoz). 

Dintre factorii care condiţionează agricultura în Spania, pot fi menţionaţi:

· altitudinea - media este mai ridicată decât cea optimă pentru dezvoltarea agriculturii;

· clima - repartizarea precipitaţiilor este foarte neuniformă în timp şi spaţiu;

· eroziunea - torentele care se formează în unele zone, în anumite perioade, distrug suprafeţe de teren agricol.

Populaţia activă în agricultură s-a redus mult în ultimele decenii. Migraţia spre alte sectoare de activitate se manifestă în special în rândul tinerilor şi a muncitorilor sezonieri. În zonele irigate s-a extins practica culturilor forţate. Mecanizarea, irigaţiile, selecţia seminţelor şi, în general, îmbunătăţirile funciare au crescut randamentul culturilor.

Irigaţiile reprezintă un element fundamental în procesul de modernizare a agriculturii. Circa 68% din resursele hidro din Spania sunt utilizate în irigaţii.

Contribuţia irigaţiilor la dezvoltarea rurală se reflectă în stabilizarea populaţiei, creează locuri de muncă, atât în sectorul agricol propriu-zis, cât şi în cele aflate în relaţie cu acesta şi diversificarea structurii ocupaţionale.

Ministerul agriculturii, pescuitului şi alimentaţiei, a elaborat Planul naţional de irigaţii, care are ca obiectiv prioritar îmbunătăţirea şi consolidarea infrastructurii de distribuţie a apei.

Agroenergetica se poate defini ca „o nouă faţetă a agriculturii în care se produce biomasă prin intermediul unor culturi specifice şi transformarea acesteia în produse energetice uşor utilizabile […], în locul combustibililor tradiţionali”.

Dezvoltarea acestei noi activităţi agricole este stimulată de creşterea preţului petrolului, de căutarea siguranţei în aprovizionarea energetică, de creşterea volumului gazelor cu efect de seră şi de dezvoltarea durabilă a mediului rural.

Agricultura spaniolă începe să se afirme ca producând energie regenerabilă (biocarburanţi, biomasă).

În anul 2006, în Spania a crescut considerabil numărul culturilor energetice, producţia crescând de la 80.000 tone la 200.000 tone.

Agricultura ecologică defineşte un sistem agrar al cărui obiectiv fundamental este obţinerea unor alimente de calitate înaltă, respectând mediul înconjurător, conservând fertilitatea solului prin folosirea optimă a resurselor naturale, excluzând folosirea produselor chimice şi determinând o dezvoltare agrară şi zootehnică durabilă.

Cadrul legal este asigurat de Regulamentul CEE nr. 2092 / 1991 al Consiliului UE şi de Regulamentul CE nr. 1804 / 1999, ambele referitoare la producţia ecologică.

La finele anului 2005, în Spania existau 15.693 exploataţii agricole şi zootehnice profilate pe agricultura ecologică. 

În anul 2007, a fost elaborat Planul strategic naţional de dezvoltare rurală 2007-2013
 în care se precizează faptul că strategia de dezvoltare rurală în Spania va fi centrată pe îndeplinirea strategiilor de la Lisabona şi Göteborg, referitoare la sporirea competitivităţii, creării de locuri de muncă, dezvoltării durabile şi integrării protecţiei mediului în politica de dezvoltare rurală.

În perspectivele financiare pentru perioada 2007-2013 se acordă prioritate regiunilor de convergenţă
 – Andalucia, Castilla La Mancha, Extremadura, Galicia, Asturias şi Murcia.

Este considerat prioritar sectorul industriei alimentare şi datorită rolului său cheie în sporirea valorii adăugate a produselor agricole şi zootehnice, precum şi garantării securităţii alimentare. Se va acorda o atenţie prioritară cooperativelor, recunoscute fiind avantajele asociativismului.

Trebuie impulsionate şi îmbunătăţite serviciile de consiliere pentru exploataţiile agricole, a agricultorilor şi crescătorilor de animale, în vederea sporirii randamentului global al exploataţiei.

Un alt factor prioritar este apa. Este recomandată orientarea gestionării resurselor hidro în sensul economisirii apei, obiectivul fiind acela de a optimiza eficienţa hidrică şi a îmbunătăţi eficienţa tehnică şi economică.

Un alt obiectiv este stimularea accesului tinerilor agricultori la conducerea exploataţiei agricole. Strategia naţională are în vedere măsuri orizontale pentru a înlesni prima instalare.

Strategia naţională urmăreşte şi rezolvarea problemei formării profesionale în domeniul agricol şi al dezvoltării tehnologice insuficiente, prin acţiuni care îmbunătăţesc capitalul uman. Măsurile vor fi întreprinse de fiecare comunitate autonomă, în funcţie de specificităţile teritoriale.

Prioritară este şi dezvoltarea surselor regenerabile de energie, sprijinind culturile agroenergetice.

Spania consideră ca parte importantă a strategiei de dezvoltare rurală, stimularea practicilor agricole şi zootehnice care protejează mediul înconjurător în zonele agricole şi forestiere, acordând sprijin anumitor zone agricole tradiţionale - păşuni, zone umede etc.

Printre măsurile prioritare, poate fi menţionată reţeaua „Natura 2000”, aplicată zonelor silvice, care reprezintă una din priorităţile politicii de dezvoltare rurală.

O altă măsură orizontală vizează prevenirea incendiilor.

O măsură esenţială este căutarea alternativelor de valorificare a reziduurilor şi subproduselor zootehnice, a industriei agroalimentare, a prelucrării lemnului, care nu numai că va permite reducerea riscurilor pentru mediul înconjurător, ci şi reducerea costurilor exploataţiilor agricole, zootehnice şi silvice.

În Spania se va aplica metodologia Leader
, la un nivel de minim 10%, comunităţile autonome putând mări, după caz, acest procent.

Spania a optat pentru o programare regionalizată, în consecinţă distribuirea finală a procentelor se va concretiza după aprobarea programelor regionale de dezvoltare rurală a comunităţilor autonome.

Măsurile orizontale includ înfiinţarea serviciilor de consultanţă.

Strategia naţională spaniolă conţine măsuri concrete cuprinse în Programele de dezvoltare rurală elaborate de comunităţile autonome. Ministerul agriculturii, pescuitului şi alimentaţiei are în vedere elaborarea unui Cadru naţional care va fi prezentat spre aprobare la nivel comunitar. Cadrul va cuprinde 6 măsuri orizontale, care vor trebui incluse obligatoriu în Programele de dezvoltare rurală, aceste programe răspunzând diferitelor specificităţi regionale.

Măsuri:

Axa nr. 1 are ca obiectiv sporirea competitivităţii agriculturii şi silviculturii. În acest sens se urmăreşte sprijinirea formării profesionale a agricultorilor şi stabilitatea locului de muncă. În sectorul agricol se are în vedere îmbunătăţirea infrastructurii agrare, stimularea folosirii tehnologiei informaţiei, cooperarea pentru obţinerea de noi produse, procese şi tehnologii în sectorul agroalimentar şi silvic, sprijin pentru culturile energetice ca surse de energie regenerabilă. 
În atenţia factorilor competenţi sunt: încurajarea asociativismului agroalimentar şi a unităţilor asociative care includ diferite faze ale lanţului agroalimentar, îmbunătăţirea calităţii produselor agricole şi silvice, căutarea unor noi pieţe şi a unor canale alternative de comercializare, stimularea informării şi promovării produselor agroalimentare, îmbunătăţirea gestionării mediului înconjurător, diversificarea industriei agroalimentare şi realizarea de investiţii materiale şi nemateriale care să permită creşterea randamentului exploataţiei agricole.

În cadrul axei nr. 1 este prevăzută includerea a 4 măsuri orizontale: gestionarea resurselor hidrice, creşterea valorii adăugate a produselor agricole şi silvice, înfiinţarea serviciilor de consultanţă şi instalarea tinerilor fermieri. Este de maximă importanţă îmbunătăţirea infrastructurii agrare şi forestiere.

În ceea ce priveşte consultanţa, situaţia se prezintă astfel:

	Număr de agricultori consiliaţi
	100.000

	Număr de tehnicieni implicaţi
	300

	Număr de birouri de consiliere
	300


Referitor la instalarea tinerilor fermieri, statistica indică:

	Număr total de tineri beneficiari
	30.000

	Număr total de femei beneficiare
	11.000

	Volumul investiţiilor
	1,8 mld.euro

	Total sprijin public
	810 mil.euro

	Număr de locuri de muncă care urmează a fi create
	33.000

	Număr de locuri de muncă pentru femei
	12.000


Axa nr. 2 are în vedere îmbunătăţirea mediului înconjurător şi a ansamblului rural, având ca obiective specifice:

· corecta gestionare, reducerea contaminării şi îmbunătăţirea calităţii surselor de apă;

· menţinerea şi îmbunătăţirea calităţii solului;

· menţinerea şi recuperarea biodiversităţii;

· gestionarea schimbărilor climatice şi promovarea surselor regenerabile de energie;

· menţinerea numărului de persoane din mediul rural;

· stimularea activităţii fermelor, compensând dezavantajele naturale.

Pentru îndeplinirea obiectivelor Axei nr. 2, se propun o serie de priorităţi, între care se remarcă: 
-  agricultura şi creşterea vitelor în mod ecologic;

-  alte măsuri de sprijin - producţie integrată, protejarea speciilor de plante şi animale;

-  menţinerea biodiversităţii;

-  conservarea resurselor genetice; 
-  ajutorarea regiunilor defavorizate natural;

-  conservarea reţelei Natura 2000; 
-  ajutoare legate de Directiva-cadru pentru apă;

-  menţinerea suprafeţei împădurite, păşunilor naturale şi a zonelor umede;

- dezvoltarea silviculturii, gestionarea sustenabilă şi multifuncţională a sistemelor silvice, repopularea terenurilor forestiere, reîmpădurirea unor terenuri agricole.

Axa nr. 3 presupune creşterea calităţii vieţii şi diversificarea zonelor rurale. Priorităţile naţionale legate de axa nr. 3 sunt: 
- crearea de oportunităţi de muncă, în special stimularea intrării femeilor pe piaţa muncii; 
- înfiinţarea IMM-urilor cu profil agricol;

- diversificarea tipului de activitate spre zone non-agrare, formarea de noi întreprinzători, încurajarea activităţilor din domeniul agroturismului;

- modernizarea infrastructurilor locale - transporturi, telecomunicaţii, energie, apă etc - şi a serviciilor pentru populaţia rurală;

- restaurarea, valorizarea şi conservarea patrimoniului rural, revitalizarea satelor. 
Toate măsurile vizează îmbunătăţirea calităţii vieţii şi prevenirea depopulării mediului rural.

Axa nr. 4 se referă la iniţiativa Leader, având ca obiective esenţiale:

· utilizarea structurii Grupurilor existente de acţiune locală şi a asociaţiilor corespunzătoare;

· aplicarea experienţei grupurilor de acţiune locală în alte zone de interes;

· îmbunătăţirea guvernării locale;

· mobilizarea potenţialului de dezvoltare endogenă a zonelor rurale;
· stimularea cooperării între sectorul privat şi cel public;

· impulsionarea cooperării şi a inovării.

Comunităţile autonome au competenţe în aplicarea metodologiei Leader.

În afara măsurilor orizontale, Cadrul naţional va include şi elemente comune altor măsuri: contractul teritorial de exploataţie se defineşte ca o relaţie contractuală între agricultori, entităţi asociative şi administraţie. Contractul este un model opţional pentru aplicarea măsurilor din axele 1 şi 2, iar comunităţile autonome hotărăsc asupra includerii lui în Programele de dezvoltare rurală.

Cadrul naţional va stabili concret măsurile de sprijin pentru producţia ecologică, sprijin în cadrul Natura 200 şi ajutoare destinate compensării dificultăţilor naturale în zonele de munte sau în alte zone defavorizate.

În cazul măsurilor de sprijin din cadrul programului Natura 2000 în mediul agricol, Programele de dezvoltare rurală care nu includ ajutoarele de acest tip - prevăzute la art. 38 din Regulamentul CE nr. 1698 / 2005 - trebuie să ia în considerare exploataţiile situate în zonele prevăzute în programul Natura 2000, ca un criteriu de prioritate în acordarea ajutoarelor agroalimentare, care să fie coerente cu obiectivele de conservare a speciilor şi habitatelor naturale.

Spania aplică politica de dezvoltare rurală prin intermediul a 17 programe, elaborate de către comunităţile autonome care pot hotărî alocarea a 10%, sau chiar mai mult, din fondurile FEADER
.

În comunitatea autonomă Andalucia, pot fi distinse următoarele priorităţi:

· competitivitatea sectorului agroalimentar;

· sustenabilitate şi mediu natural;

· diversificarea calităţii vieţii din zonele rurale;

· dezvoltarea capabilităţilor locale.

În Andalucia s-au fixat obiectivele generale în conformitate cu prevederile Regulamentului CE nr. 1698 / 2005, stabilindu-se activităţile prioritare, asociate fiecărui directive strategice. Dintre acestea se disting îmbunătăţirea competitivităţii sectorului agricol şi stimularea unei agriculturi durabile.

Pentru cinci regiuni din Spania
 sunt stabilite alocările bugetare pentru fiecare axă şi precizate priorităţile corespunzătoare.

Fiecare program regional va fi completat cu măsuri specifice care răspund diferitelor situaţii regionale.

În Buletinul Oficial spaniol sunt publicate ajutoarele acordate pentru agricultură, creşterea vitelor şi pescuit
.

Tipurile de ajutoare pentru diferite sectoare
 cuprind:

1) Programul naţional de selecţie genetică pentru rezistenţa la encefalopatia spongiformă;

2) Dezvoltarea raselor autohtone în pericol de extincţie;

3) Subvenţii acordate fermierilor din Andalucia pentru utilizarea serviciilor de consiliere;

4) Ajutoare pentru restructurarea şi reconversia suprafeţelor cultivate cu viţă de vie;

5) Ajutoare pentru furnizarea de lapte şi produse lactate elevilor din unităţile şcolare;

6) Subvenţii destinate modernizării exploataţiilor agricole şi instalarea tinerilor fermieri în cadrul programului de dezvoltare rurală în Andalucia 2007 - 2013;

7) Înfiinţarea şi adaptarea serviciilor de consiliere tehnică specifică în agricultura ecologică.

Consiliul comunităţii autonome Andalucia (Junta de Andalucia) a stabilit şi alte subvenţii şi ajutoare precum:

a) ajutoare destinate reconversiei plantaţiilor cu anumite tipuri de citrice;

b) subvenţii destinate înfiinţării unor ferme agro-zootehnice în Andalucia;

c) subvenţii pentru Grupurile de dezvoltare rurală în cadrul Programului de dezvoltare rurală din Andalucia 2007-2013;
d) ajutoare de restructurare destinate cultivatorilor de sfeclă de zahăr;

e) ajutoare pentru îmbunătăţirile structurale şi modernizarea sectorului piscicol;

f) ajutoare pentru horticultură;

g) ajutoare pentru îmbunătăţirea infrastructurii agricole;

h) ajutoare pentru împădurirea unor suprafeţe;

i) ajutoare pentru culturile de sfeclă însămânţată toamna.

Dintre măsurile de sprijin care sunt în concordanţă cu normativa europeană  în domeniu, pot fi menţionate: ameliorarea comercializării produselor agricole, ajutor în sectorul creşterii animalelor, ajutor pentru anumite întreprinderi agroalimentare, ajutoare în domeniul laptelui, ameliorarea calităţii în domeniul agroalimentar, ajutoare în sectorul animalelor de rasă, ajutoare acordate sectorului ovin din rasa “Aragonesa”, ajutor acordat sectorului cartofului, măsuri menite să diminueze efectele secetei, măsuri fitosanitare, măsuri de ajutor destinate restructurării IMM-urilor (Murcia), ajutor compensator agro-monetar, ajutor în favoarea sectorului laptelui (Cantabria), ajutor pentru achiziţionarea de material agricol, asigurări agricole (Cantabria), sănătatea animală (Cantabria), noi tehnologii (Asturias), ajutor pentru achiziţionarea de animale, ajutor pentru promovarea calităţii produselor alimentare (Murcia), ajutor pentru integrarea şi consolidarea asociaţiilor agricole (Asturias), ajutor pentru cooperativele agricole şi a grupurilor de producători (Castilla La Mancha), industrie şi pieţe agroalimentare, (Castilla La Mancha), ajutoare în sectorul fitosanitar (Asturias), extinderea ajutorului pentru promovarea şi dezvoltarea cooperativelor agricole (Valencia).

Procedura de notificare presupune informarea Comisiei Europene cu privire la ajutorul de stat, descrierea detaliată a ajutorului în discuţie, o expunere de motive din partea statului respectiv, iar decizia Comisiei include evaluarea ajutorului, aceasta constând în constatarea conformităţii  sau neconformităţii cu normativa europeană.

În decembrie 2007 s-a semnat convenţia de colaborare între Ministerul mediului înconjurător, mediului rural şi marin şi societatea de stat SEPIDES, pentru a impulsiona diversificarea sectoarelor piscicol şi agricol, ceea ce va permite accesul la Fondul de sprijin pentru diversificare în scopul de a oferi sprijin financiar întreprinderilor din sector. Proiectul este în vigoare până la finele anului 2010, având un buget de 21 de milioane de euro.

Obiectivul acestui fond este acela de a promova iniţiativele antreprenoriale din domeniul piscicol şi al acvaculturii prin intermediul creditelor pe termen lung, al împrumuturilor participative, precum şi al altor forme de finanţare.

Beneficiarii sunt întreprinderi care prezintă proiecte de diversificare, transformare, comercializare, inovare în domeniu. Este un instrument financiar compatibil cu normativa comunitară privind apărarea concurenţei în domeniul subvenţiilor.

Ministerul exercită, prin Secretariatul general al mării, funcţiile de planificare şi execuţie a politicii în domeniul pescuitului marin. SEPIDES având competenţe în finanţarea investiţiilor prin acordarea de linii de credit, împrumuturi participative şi participare la capitalul social.

Măsurile de sprijin şi subvenţiile acordate sectorului piscicol vizează modernizarea flotei de pescuit, îmbunătăţirea dotărilor portuare, în special a instalaţiilor de frig, asigurarea pieţelor de desfacere, comercializarea rapidă a produselor şi respectarea tuturor normelor sanitare, modernizarea serviciilor de reparaţie şi întreţinere a navelor.

Cadrul legal este reprezentat de:

· Decretul Regal nr. 3488/2000 cu privire la normative referitoare la ajutoarele structurale în sectorul piscicol;
· Decretul Regal nr. 235/2002 de modificare a Decretului Regal nr. 3448/2000;
· Decretul Regal nr. 1048/2003 cu privire la reglementări în sectorul piscicol şi ajutoare structurale;
· Ordinul din 22 mai 2002 al comunităţii autonome Andalucia prin care se stabilesc normele de gestionare a ajutoarelor structurale în domeniul comercializării produselor piscicole şi de acvacultură.
A fost publicată Strategia naţională a programelor operative sustenabile pentru sectorul legumicol şi al fructelor, care va fi în vigoare până la finele anului 2011, precum şi Directivele naţionale pentru formularea condiţiilor referitoare la acţiunile de mediu, în conformitate cu normativele europene.

Venitul obţinut din activitatea de creştere a animalelor reprezintă 40% din venitul obţinut din producţia agricolă. Modul de gestionare a afacerii, în diferite contexte, poate fi consultat on-line de către crescătorii de animale din fiecare comunitate autonomă - Sistemul de identificare şi mişcare a turmelor (SIMOGAN), Sistemul de gestiune a cotelor de lapte (SIGLAC), Sistemul de gestiune a primelor turme (înfiinţate) de animale (SIDEGAN).

Direcţia generală pentru creşterea animalelor are printre atribuţii: elaborarea normativei de bază în domeniul producţiei şi sănătăţii animalelor, dezvoltarea şi coordonarea activităţilor legate de producţia animalieră şi de pieţe, hrana animalelor, protecţia animalelor, sănătatea acestora, prevenirea îmbolnăvirilor, îndepărtarea obstacolelor tehnice etc.

Au fost elaborate:

· Planul de stimulare a investiţiilor în sectorul agroalimentar.

· Subvenţii pentru staţiile de desalinizare a apei marine în insulele Canare.

· Ajutoare pentru asociaţiile declarate de utilitate publică şi pentru fundaţii.

· Programul de sprijinire a sectorului culturilor de păioase în cadrul ajutoarelor specifice pentru plăţi directe pentru agricultură şi creşterea vitelor.

· Ajutoare pentru acţiunile colective de interes public pentru entităţi asociative prin sectorul piscicol.

Lista unităţilor care colaborează pentru acordarea de ajutoare în vederea atingerii unei competitivităţi ridicate poate fi consultată pe internet
.

Normativa referitoare la ajutoare şi subvenţii este elaborată atât la nivel statal, cât şi la nivelul fiecărei comunităţi autonome:

La nivel statal

1) Ordinul ARM nr. 3033 / 2009 prin care se acordă unităţilor asociative reprezentative pentru sectorul agricol şi agroalimentar subvenţii pentru desfăşurarea unor activităţi specifice, de interes pentru sectorul agroalimentar spaniol.

La nivelul comunităţilor autonome

 2) Comunitatea autonomă Castilla la Mancha - Ordinul din 4 noiembrie 2009 emis de Consejeria de Agricultura y Desarollo Rural - organ de consultanţă care funcţionează la nivelul fiecărei comunităţi autonome – prin care se acorda subvenţii destinate stimulării aplicării progreselor tehnice şi tehnologice cuprinse în programele pe 2009.

3) Catalonia – Ordinul AAR nr. 41 / 2009 prin care se aprobă ajutoarele pentru sectorul agricol în domeniul sanitar zootehnic.
4) Galicia – Ordinul din 11 noiembrie 2009 de modificare a Ordinului din 27 februarie 2009 prin care se stabilesc reglementările privitoare la ajutoarele pentru efectivul bovin din Galicia.

În Spania, Programul silvic naţional a debutat în anul 1996, prin intermediul procesului politic de elaborare a Strategiei silvice în Spania, care a fost aprobată de către Conferinţa sectorială a mediului înconjurător din martie 1999. De fapt, reforma politicii silvice a început chiar mai înainte, la nivel regional, prin aplicarea Planurilor silvice autonome, ulterior integrate în Planul silvic naţional.

Documentele care cuprind prevederile din Programul silvic naţional spaniol sunt: Strategia silvică spaniolă, Planul silvic spaniol 2002 - 2032 şi cele 13 Planuri şi/sau Strategii silvice ale comunităţilor autonome pe care le desfăşoară administraţiile regionale.

Primul document al reformei politicii silvice spaniole a fost Planul silvic andaluz, aprobat în anul 1989. Comunităţile autonome au fost cele care au iniţiat procese de dezvoltare în conformitate cu principiile internaţionale în domeniu, experienţă care a fost ulterior integrată în procesul de elaborare a Strategiei silvice spaniole, începând cu anul 1996.

Legea munţilor (1957) şi Regulamentul referitor la aceştia (1962) nu era conformă cu necesităţile sociale şi politice. Din această cauză, în cadrul competenţelor lor au elaborat propria legislaţie în domeniul silvic.

Legile silvice din comunităţile autonome au contribuit la reforma politicii silvice, cuprinzând noi concepte şi criterii de gestiune, furnizând bazele pentru Planurile silvice din comunităţile autonome. Administraţia centrală a inclus elaborarea Legii de bază a munţilor. În prezent, există în execuţie 13 documente de planificare. 

Planul silvic naţional are ca obiectiv coordonarea şi legătura între politicile silvice regionale, îndeplinind funcţia de reprezentare în forurile internaţionale. Planul a fost aprobat de Consiliul de Miniştri în iulie 2002, devenind un cadru de reglementare la nivel naţional, cu rolul de a facilita şi garanta îndeplinirea angajamentelor internaţionale asumate la nivel de stat în acest sens, prin cooperare cu autorităţile regionale care au competenţe la nivel de teritoriu.

Planul silvic naţional înglobează obiectivele cuprinse în Strategia silvică spaniolă şi în Planurile silvice ale comunităţilor autonome, cuprinzând peste 150 de măsuri prevăzute pentru următorii 30 de ani. Se va întocmi un raport la jumătatea intervalului şi unul final pentru identificarea posibilelor deficienţe ale politicii şi pentru a căuta eventualele căi de remediere. Raportul de evaluare va urmări 6 criterii de gestionare durabilă cuprinse în prevederile comunitare în domeniu.

Una din priorităţile Planului silvic spaniol este informarea şi sensibilizarea populaţiei cu privire la valoarea munţilor. Planul urmăreşte să structureze acţiunile de implementare a politicii silvice spaniole, bazându-se pe următoarele principii:

· dezvoltare durabilă în zone montane;
· reprezentare în forurile internaţionale;

· utilizare multifuncţională a munţilor;

· contribuţie la coeziunea teritorială prin intermediul dezvoltării rurale;

· contribuţie la coeziunea ecologică, incluzând conservarea biodiversităţii în gestionarea fondului silvic şi păstrând patrimoniul genetic al pădurilor;

· facilitarea coeziunii sociale.

În Legea nr. 2 / 2008 referitoare la bugetul general al statului pentru anul 2009 sunt prevăzute alocări bugetare pentru Direcţia şi serviciile generale de agricultură, pescuit şi alimentaţie axate pe: competitivitate şi calitatea producţiei agricole, competitivitate şi calitatea producţiei în domeniul creşterii animalelor, reglementarea pieţelor agricole, competitivitate în industria agroalimentară şi asigurarea calităţii alimentare, gestionarea resurselor hidro în vederea irigaţiilor, dezvoltarea mediului rural, programe de dezvoltare rurală durabilă, protejarea resurselor piscicole şi dezvoltarea durabilă a sectorului, îmbunătăţirea structurilor şi a pieţelor din domeniul piscicol, prevenirea riscurilor în producţia agrară şi piscicolă.

Ungaria

Având în vedere regulile de acordare a ajutoarelor de stat pentru sectorul agricol au fost create o serie de instrumente juridice care se aplică numai în sectorul agricol, definit ca fiind sectorul de comercializare şi de producţie a produselor menţionate în anexa I din Tratat. 

Pe de altă parte, unele dintre instrumentele juridice generale ale politicii comunitare în domeniul concurenţei nu sunt aplicabile în domeniul ajutoarelor de stat pentru sectorul agricol, precum regulile privind ajutorul „de minimis”.

Menţinerea unui sistem concurenţial liber şi lipsit de distorsiuni reprezintă unul dintre principiile fundamentale ale Comunităţii Europene. Politica europeană în materie de ajutor de stat are ca scop asigurarea unei concurenţe libere, alocarea eficientă a resurselor şi o piaţă comunitară unitară, respectând totodată angajamentele internaţionale ale Uniunii Europene. 

Articolul 33 din tratat defineşte obiectivele politicii agricole comune (PAC). Elaborarea politicii agricole comune şi a metodelor speciale de aplicare a PAC a luat în considerare natura deosebită a activităţilor agricole, ca urmare a structurii speciale a agriculturii şi a diferenţelor structurale şi naturale dintre diferite regiuni agricole, necesitatea de a introduce treptat adaptările adecvate şi faptul că agricultura constituie un sector strâns legat de economie în general.

Intrarea în vigoare a Regulamentului CE nr. 1698 / 2005 al Consiliului a dus la apariţia iniţiativei de revizuire, actualizare şi consolidare a regulilor respectate de Comisie în procesul de evaluare a propunerilor statelor membre privind acordarea ajutoarelor de stat pentru sectorul agricol şi în procesul de aplicare a excepţiilor prevăzute la articolul 87 alineatele (2) şi (3) din Tratatul CE. În 2006, în urma consultărilor multilaterale cu statele membre, Comisia a adoptat un nou set de orientări comunitare privind ajutoarele de stat pentru sectorul agricol, care au intrat în vigoare la 1 ianuarie 2007.

Asigurând un cadru clar pentru diferitele tipuri de ajutoare de stat acordate, orientările ţin cont îndeosebi de noile evoluţii ale politicii agricole şi în special de necesitatea, pe de o parte, de a îmbunătăţi şi de a promova calitatea produselor agricole şi, pe de altă parte, de a proteja mediul, peisajele tradiţionale şi patrimoniul rural. 

La originea noilor orientări se află principiul conform căruia ajutorul de stat pentru sectorul agricol trebuie să fie compatibil cu politica agricolă comună şi cu politica europeană de dezvoltare rurală şi să respecte obligaţiile comunitare internaţionale, în special acordul OMC privind agricultura. Prin urmare, este interzis orice ajutor de stat care ar compromite mecanismele care reglementează organizaţiile comune de pe piaţă, deoarece statele membre au decis, odată cu adoptarea regulamentelor OMC, să excludă posibilitatea aplicării unor măsuri unilaterale de ajutor care ar compromite mecanismul comunitar de susţinere a preţurilor.

Mai mult, în conformitate cu principiile stabilite de Curtea de Justiţie, ajutorul de stat trebuie să aducă o reală contribuţie la dezvoltarea unor anumite activităţi economice sau regiuni. Ajutorul de stat al cărui unic scop este de a îmbunătăţi situaţia financiară a beneficiarului, fără ca acesta să aducă, la rândul său, vreun beneficiu, nu va fi niciodată considerat compatibil cu Tratatul CE.

Prin prisma acestor principii generale, orientările descriu principalele tipuri de ajutor pe care Comisia le poate accepta, precum şi condiţiile necesare pentru acordarea ajutorului respectiv. Pe scurt, ajutoarele pot fi clasificate în:

· ajutor pentru investiţii în exploataţii agricole, care poate ajunge, de obicei, până la 40% din costurile eligibile sau până la 50% în zonele defavorizate; uneori poate fi permis un procent mai ridicat de ajutor pentru investiţii privind conservarea peisajelor tradiţionale, operaţiuni juridice în interes public ce privesc clădiri ale exploataţiei agricole, protecţia mediului, îmbunătăţirea condiţiilor de sănătate şi igienă a animalelor; 

· ajutor pentru investiţii în domeniul prelucrării şi comercializării produselor agricole, care va fi reglementat pe viitor de dispoziţiile aplicabile ajutorului de stat în sectorul industrial, deşi intensitatea ajutorului va fi, în general, mai mare decât în cazul acestui sector; 

· ajutor pentru agroecologie şi alte ajutoare acordate pentru protecţia mediului; 

· ajutor pentru compensarea handicapurilor în zone defavorizate; 

· ajutor pentru formarea de agricultori tineri; 

· ajutor pentru pensionare anticipată, pentru încetarea activităţii agricole sau pentru închiderea capacităţii de producţie, de prelucrare şi de comercializare; 

· ajutor pentru grupuri de producători; 

· ajutor pentru compensarea daunelor aduse producţiei agricole sau mijloacelor de producţie agricolă de calamităţi naturale sau fenomene excepţionale, de condiţii meteorologice nefavorabile sau de răspândirea bolilor la animale sau plante, precum şi ajutor acordat pentru încheierea de asigurări împotriva unor astfel de riscuri; 

· ajutor pentru producţia şi comercializarea produselor agricole de calitate, pentru furnizarea de asistenţă tehnică producătorilor şi îmbunătăţirea calităţii genetice a şeptelului; 

· plăţi Natura 2000 şi plăţi aferente Directivei 2000 / 60 / CE; 

· ajutor pentru respectarea normelor; 

· ajutor pentru publicitate pentru produsele agricole; 

· ajutor cu privire la scutirea de accize în baza Directivei 2003 / 96 / CE (impozite pe energie şi electricitate); 

· ajutor pentru sectorul forestier. 

De asemenea, pe lângă aceste categorii de ajutor, pe care orientările le prevăd în mod specific, poate fi acordat un ajutor de stat, în baza legislaţiei comunitare în vigoare, pentru cercetare şi dezvoltare, pentru redresarea şi restructurarea exploataţiilor agricole aflate în dificultate şi pentru protecţia mediului.

Din punct de vedere practic, soluţionarea de către Comisie a unor cazuri specifice privind ajutorul de stat pentru sectorul agricol este de resortul Direcţiei Generale Agricultură.

Ajutoarele de stat pentru sectorul agricol sunt constituite din toate ajutoarele de stat, inclusiv măsuri de ajutor finanţate prin taxe parafiscale, acordate pentru activităţi de producţie, de prelucrare şi de comercializare a produselor agricole.

Prin „produs agricol” se înţelege: produsele menţionate în anexa I din Tratat, produsele clasificate la codurile NC 4502, 4503 şi 4504 (produse din plută), produse agricole prelucrate, în cazul în care produsul rezultat în urma prelucrării se încadrează în aceeaşi categorie şi produse menite să imite sau să înlocuiască laptele şi produsele lactate, cu excepţia produselor care intră sub incidenţa Regulamentului CE nr. 104 / 2000 al Consiliului din 12 decembrie 1999 privind organizarea comună a pieţelor în sectorul produselor pescăreşti şi de acvacultură.

Agricultura Ungariei este susţinută atât prin fonduri din bugetul naţional, cât prin fonduri ale Uniunii Europene. Numai în anul 2007, au fost alocate agriculturii şi dezvoltării rurale 435,7 miliarde forinţi, 43% provenind din surse bugetare naţionale, iar 57% din partea Uniunii Europene.   

Cadrul comunitar prevede anumite norme general aplicabile statelor membre ale Uniunii, măsurile de sprijin acordate de guvernele naţionale fiind, de cele mai multe ori, încadrate în limitele stabilite de acest cadru. 


Există, pe de altă parte, o serie de măsuri de sprijin încadrate în categoria ajutoarelor de stat, care pot fi aplicate de un stat membru, în afara limitelor stabilite de cadrul comunitar, numai în măsura în care Comisia Europeană le acceptă. Statul membru care doreşte să susţină anumite măsuri încadrate în afara limitelor stabilite de Uniune sunt obligate să notifice Uniunii aceste măsuri, în scopul derogării de la cadrul comunitar.   

De la aderarea Ungariei la UE, în anul 2004, subvenţiile directe pentru agricultură sprijinite prin politica agricolă comună au crescut gradual, estimându-se ca, la orizontul anilor 2013, ele să ajungă la nivelul vechilor state membre. Se estimează, de asemenea, că în anul 2010 finanţarea de la bugetul naţional va egala nivelul de finanţare europeană.

Potrivit Programului de dezvoltare rurală şi agricultură 2007-2013
 măsurile de sprijinire a producătorilor agricoli, a societăţilor industriale cu activitate în domeniu privesc următoarele aspecte:

Creşterea competitivităţii în sectorul agricol şi forestier:

În acest domeniu strategiile aplicate au fost configurate pe două nivele:

1. strategii ofensive

· înfiinţarea de noi ferme;

· creşterea valorii economice a pădurilor;

· creşterea valorii adăugate a produselor agricole şi forestiere;

· cooperarea pentru dezvoltarea de noi produse, procese şi tehnologii în agricultură, produse alimentare şi în sectorul forestier;
· îmbunătăţirea infrastructurii pe cele trei paliere, dezvoltare, agricultură şi sectorul forestier;
· participarea fermierilor la îmbunătăţirea sistemelor de calitate a alimentelor;

· reconstituirea potenţialului forestier şi acţiuni de prevenire;

· încurajarea turismului;

· acţiuni de informare şi promovare a sistemelor de calitate alimentară;

· încurajarea asocierii grupurilor de producători.  

2. strategii defensive:

- formare, informare şi difuzare a cunoştinţelor;

- pensionare anticipată a agricultorilor şi fermierilor
;

- utilizarea serviciilor de consultanţă agricolă;

- înfiinţarea de centre de consultanţă, consiliere şi management în agricultură şi silvicultură;

- modernizarea exploataţiilor agricole;

- respectarea standardelor impuse de legislaţia comunitară;

- agricultura de semi-subzistenţă;

- măsuri de sprijin financiar pentru agricultorii din zone defavorizate, altele decât zonele montane;

- sprijin financiar pentru agro-mediu;

- conservarea resurselor genetice;

- asistenţă acordată pentru investiţiile neproductive;

- prima operaţiune de împădurire a suprafeţelor agricole sau neagricole;

- prima instalare a sistemelor agro-forestiere;

- plăţi pentru silvo-mediu;

- diversificarea activităţilor non-agricole;

- sprijin pentru crearea şi dezvoltarea de afaceri;

- servicii de bază pentru economie şi populaţia rurală;

- punerea în aplicare a strategiilor de dezvoltare rurală;

- cooperarea transnaţională şi internaţională;

- acordarea de despăgubiri în caz de calamităţi naturale.

Evaluarea unor măsuri cuprinse în Programul de dezvoltare rurală şi agricultură 2007-2013

Creşterea valorii produselor agricole şi forestiere

În conformitate cu cadrul stabilit de Uniune privind sectorul competitivităţii, au fost luate în considerare următoarele elemente de care depinde creşterea competitivităţii în sectorul agricol şi forestier:

· creşterea calităţii produselor;

· preţ competitiv;

· capacitatea de acces în piaţă.  

Unele dintre măsurile de sprijin cele mai importante în sectorul agricol au fost:

Susţinerea tinerilor producători 

Vârsta relativ înaintată a producătorilor agricoli a reprezentat şi a fost considerată de statul maghiar drept o problemă structurală a agriculturii, mai ales prin prisma identificării unei slăbiciuni reale privind adaptabilitatea, capacitatea de cooperare şi flexibilitatea acestor lucrători în agricultură la condiţiile de piaţă.     

În acest context, statul ungar a lansat un program de înfiinţare de noi ferme. Astfel, grupul ţintă este format din producători agricoli tineri, cu vârsta cuprinsă între 20 şi 40 de ani, iar sprijinul a fost acordat pentru înfiinţarea primei ferme sau preluarea unei ferme de la un alt producător, în aceste condiţii tânărul fermier beneficiind de asistenţă în privinţa transferului efectiv. 

Obiectivul global al măsurii a fost îmbunătăţirea competitivităţii în sectorul agricol, dar şi sporirea capacităţii de a menţine populaţia în zonele rurale. 

Pentru înfiinţarea de noi ferme a fost alocat un cuantum de 4,6 milioane euro, pentru o perioadă de 7 ani. Valoarea maximă a ajutorului care urmează să fie primit este cuprinsă între 40.000 şi 55.000 euro pentru fiecare agricultor. Se estimează că impactul programului va conduce la aproximativ 800 de aplicanţi. 

În privinţa transferului de ferme, prin program se alocă 26,9 milioane euro. Proiecţiile arată că vor exista 3.500 de agricultori care vor transfera propriile ferme, suprafaţa totală a fermelor implicate în proiect fiind de circa 60.000 ha, aceasta însemnând o medie de 17 ha/fermă. 

Valoarea ajutorului este de aproximativ 7.700 euro pentru o perioadă de 7 ani, ceea ce reprezintă un sprijin anual de 1.100 euro. 

Servicii de consultanţă

Au fost alocaţi pentru acest program 38 milioane de euro, pentru 60.000 de agricultori, pentru o perioadă de 7 ani, ceea ce reprezintă 90 euro/an/agricultor. Măsura a vizat în special micii producători. 

Modernizarea exploataţiilor agricole

Măsurile care au fost luate în acest sens au vizat sprijinul în următoarele proiecte:

- investiţiile în exploataţiile agricole şi horticultură;

- investiţii în creşterea animalelor;

- achiziţionarea de maşini şi echipamente tehnologice utilizate în agricultură, horticultură, creşterea animalelor şi silvicultură;

- plantaţiile de livezi.

Prezervarea genetică

Beneficiază de acest sprijin orice persoană fizică sau juridică. Sumele cuprinse în tabelul de mai jos se acordă pe fiecare cap de populaţie animală feminină deţinută de beneficiar, pentru speciile de mai jos, în anumite condiţii.
	Specia/rasa
	Numărul minim de animale
	Valoarea sprijinului (euro)

	
	
	Conservarea genelor
	Conservarea rasei

	vite
	1
	200*
	115*

	bizoni
	1
	200
	115

	cai
	1
	200
	115

	măgari
	1
	180
	100

	porci
	20
	150
	78

	oi
	10
	45
	24

	capre
	10
	45
	24

	găini
	20
	20
	8

	bibilici
	20
	20
	8

	raţe
	20
	27
	10

	curcani
	20
	35
	14

	gâşte
	20
	40
	16


* În ceea ce priveşte bovina maghiară gri valoarea sprijinului este de 284 euro în caz de conservare a genei şi 160 de euro, în caz de conservare a rasei.

Totalul cheltuielilor publice: 28.322.782 euro

Contribuţia UE: 21.767.728 euro

Ajutoarele de stat notificate Comisiei

▪ Ajutorul de stat privind reducerea efectelor nocive asupra produselor agricole (secetă, grindină, ger, îngheţ)

Volumul estimat al fondurilor în cadrul sistemului de sprijin este de 5,2 miliarde de forinţi pentru perioada 2006 - 2013.  

Fermierii pot aplica pentru obţinerea de împrumuturi din partea băncilor comerciale, cu scadenţa la 5 ani, cu dobândă subvenţionată, 60% din suma împrumutată fiind garantată de stat. Valoarea maximă a creditului este de 250 de milioane de forinţi. Creditul se poate obţine în situaţia în care recolta a fost calamitată în proporţie de 30% în zonele defavorizate şi 20%, în restul teritoriului. 

▪ Ajutorul de stat privind reducerea efectelor nocive asupra produselor agricole (inundaţii, secetă, îngheţ, alte dezastre naturale)

Un alt program similar a demarat din anul 2007, fermierii beneficiind de un ajutor de stat care compensează în proporţie de 100% daunele suferite.

Producătorii agricoli beneficiază de sume cuprinse între 1000 de forinţi/ha teren arabil şi 3000 de forinţi/ha de vii şi livezi. 

Agricultorii beneficiază de ajutorul de stat dacă productivitatea la hectar obţinută a fost cu 30% mai mică decât cea din anul precedent. Compensaţia se calculează având în vedere preţul mediu al produsului pe piaţa liberă şi randamentului înregistrat în perioada de referinţă în care s-au înregistrat pierderile. 

Valoarea subvenţiei se deduce din despăgubirea primită de la companiile de asigurări. 

▪ Ajutorul de stat privind eliminarea deşeurilor animale
Volumul estimat al fondurilor în cadrul sistemului de sprijin este de 280 milioane de dolari, pentru perioada 2006 - 2010.
Pentru a fi eligibili, solicitanţii autorizaţi sunt obligaţi să îndeplinească o serie de cerinţe:

a) să respecte prevederile politicilor agricole europene în vigoare pe teritoriul Ungariei;

b) efectivele de animale trebuie să fie selectate conform normelor europene;

c) să respecte normele de eliminare a produselor de natură animală, care nu sunt destinate consumului uman. 

Valoarea maximă a ajutorului nu poate depăşi 40% din costurile investiţiilor:  

a) deşeuri de carne de porc, 8 forinţi/kg la o capacitate de eliminare de 13 milioane kg;

b) deşeuri de carne de bovină, 8 forinţi/kg la o capacitate de eliminare de 11 milioane kg;

c) păsări de curte, pui, ouă, 8 forinţi/kg la o capacitate de eliminare de 10 milioane kg;

d) deşeuri de origine animală de alt tip, 8 forinţi/kg la o capacitate de eliminare de 500.000 kg;

e) deşeuri de ovine şi caprine, 8 forinţi/kg la o capacitate de eliminare de 500.000 kg.

▪ Măsuri de sprijin pentru producerea de carne de porc
Volumul estimat al fondurilor în cadrul sistemului de sprijin este de 39 de miliarde de forinţi pentru perioada 2007 - 2013.
Beneficiari eligibili: 

a) producători (persoanele juridice şi asociaţiile de afaceri fără personalitate juridică) aflaţi în stare de faliment, lichidare, de executare a datoriilor sau pentru care procedura de insolvenţă nu este aplicabilă; 

b) producători independenţi care desfăşoară activităţi de gestionare în cadrul unei proceduri de executare; 

c) producători persoane fizice pentru care punerea în aplicare a procedurii de insolvenţă nu este aplicabilă. 

Ajutorul maxim acordat producătorului este de 247 de forinţi/kg de porc viu, sumă care include cheltuieli legate de materia primă achiziţionată, energie, control medical, salarii, taxe, deprecierea produselor, costurile indirecte, etc).

▪ Ajutorul de stat acordat în sprijinul dezvoltării producţiei de bioetanol

Valoarea efectivă a ajutorului acordat sectorului agricol prin acest program este de aproximativ 19,4 milioane euro.

IMM-urile cu o cifră de afaceri de minimum 21 miliarde de forinţi beneficiază de stimulente fiscale reprezentate de reducerea impozitului pentru investiţiile desfăşurate de până la 80%. 

Investiţiile eligibile includ construirea, achiziţionarea sau producerea de maşini şi echipamente noi - inclusiv software -, cumpărarea sau închirierea de utilaje, angajarea de personal - arhitecţi, ingineri, consultanţi -, studii de fezabilitate, brevete şi invenţii.   

▪ Împrumuturi preferenţiale pentru modernizarea şi dezvoltarea utilajelor agricole 

Valoarea efectivă a ajutorului acordat sectorului agricol prin acest program este de aproximativ 2600 milioane forinţi pentru perioada 2008 - 2013.
Nu sunt eligibile pentru finanţare: 

a) cumpărarea de echipamente agricole şi achiziţiile de tehnologie;

b) cumpărarea de animale; 

c) prelucrarea produselor agricole.

În cazul creditelor în forinţi, dobânda maximă este egală cu valoarea BUBOR + 2,0 puncte procentuale, iar în cazul creditelor în valută, dobânda maximă este egală cu valoarea EURIBOR + 2,0 puncte procentuale.

▪ Ajutorul de stat privind eliminarea animalelor moarte
Volumul estimat al fondurilor în cadrul sistemului de sprijin pentru perioada 2008 - 2013 este de 13,2 miliarde de forinţi.
Activităţile de îndepărtare şi costurile de eliminare sunt compensate cu 100% din valoarea lor, 43.200 forinţi/tonă, dar costurile de transport sunt limitate la 80 de forinţi/km. Activitatea de manipulare a cadavrului şi eliminarea lui prin incinerare sunt compensate cu 75% din valoarea lor, dar nu mai mult de 10.000 de forinţi/tonă. 

Societăţile eligibile să primească acest sprijin de stat trebuie să îndeplinească o serie de condiţii:

a) trebuie să deţină o licenţă pentru utilizarea de dispozitive de incinerat;

 
b) nu sunt în stare de faliment, de lichidare, de insolvenţă sau să fie supuse unor proceduri de executare; 

c) nu au datorii la bugetul de stat; 

d) animalele moarte trebuie să fie verificate din punct de vedere sanitar.

▪ Ajutorul de stat privind asistenţa tehnică şi publicitatea produselor agricole
Volumul estimat al fondurilor în cadrul sistemului de sprijin este de 14 de miliarde de forinţi pentru perioada 2007 - 2013.

Beneficiarii sunt IMM-uri, persoane fizice, asociaţii lucrative fără personalitate juridică, asociaţii neguvernamentale, alte instituţii,  care:

- nu sunt în stare de faliment, de lichidare, de insolvenţă sau să fie supuse unor proceduri de executare;

- şi-au achitat contribuţiile la bugetul de stat;

- în regiunile unde aceştia îşi desfăşoară activitatea nu sunt acordate alte ajutoare agricole.  

Programul este conceput drept sprijin pentru agricultori şi procesatori, pentru extinderea pe piaţa liberă, pentru promovarea activităţii lor şi informarea consumatorilor.

▪ Ajutorul de stat privind reducerea efectelor calamităţilor naturale asupra produselor agricole
Bugetul total este de 160 milioane forinţi. Dobânda de subvenţie pentru un împrumut preferenţial nu trebuie să depăşească cerinţele stabilite în conformitate cu Legea privind compensarea nr. XCII / 2006. Scadenţă împrumutului este de 8 ani, la care se adaugă 1 an de graţie.  

De acest ajutor de stat beneficiază agricultorii care au suferit pierderi totalizând cel puţin 30% din cifra de afaceri, dar nu mai puţin de 2 milioane de forinţi. 

▪ Pe lângă acest program, funcţionează şi o altă schemă de sprijin prin care se acordă un ajutor de stat pentru recoltele distruse de grindină, în valoare totală de 1,2 milioane euro (0,2 milioane euro/an). 

▪ Ajutorul de stat pentru societăţile agricole care au suferit pierderi în sectorul agricol, forestier şi pescuit

Sistemul de sprijin este destinat agricultorilor care au suferit pierderi produse de dezastre naturale, urmărindu-se compensarea parţială a acestora, maxim 30% din valoarea pierderilor.   

Compensaţia acordată variază între 800 şi 2000 de forinţi/ha, în funcţie de tipul culturii sau de randamentul obţinut în activitatea de pescuit. 

▪ Garanţiile de stat pentru agricultură şi pescuit
Se acordă IMM-urilor cu cifre de afaceri mari, pe perioade de maxim 25 de ani, putând fi acordate împrumuturi de până la 100 milioane de forinţi.

▪ Ajutorul de stat pentru întreprinderile agricole

Bugetul alocat acestui program este de 1.500 de milioane de forinţi. 

Acest ajutor acoperă 40% din investiţii şi urmăreşte următoarele obiective:

- reducerea costurilor de producţie;

- îmbunătăţirea calităţii mărfurilor;

- creşterea condiţiilor de igienă animală în fermele de profil;

- protecţia mediului.

Costurile eligibile includ următoarele: 

- construirea, achiziţionarea sau producerea de utilaje, echipamente, software;

-  încheierea de contracte de leasing de achiziţii;

- cumpărarea de terenuri pentru investiţii, unde valoarea ajutorului acoperă doar 10% din valoarea cheltuielilor.

▪  Fondul de garantare a creditului rural – măsură notificată

La data de 1 iulie 2009, în contextul crizei financiare şi economice, Ungaria a notificat Comisia
 în legătură cu acordarea de ajutoare de stat sub formă de subvenţionare a garanţiilor pentru investiţii şi împrumuturi de capital (inclusiv leasing financiar pentru achiziţia de utilaje). 

Autorităţile ungare estimează că măsura va asigura o garantare a unui volum de 54 milioane euro, pentru care vor fi necesari prin ajutoare de stat 2,9 milioane de euro. În cadrul sistemului, subvenţia va fi acordată începând cu data aprobării de către Comisie, până la data de 31 decembrie 2010. 

Beneficiari ai acestei măsuri sunt întreprinderile mici şi mijlocii care nu s-au aflat în dificultate la data de 1 iulie 2008
, dar care ulterior au intrat în dificultate financiară datorită condiţiilor de creditare din piaţa supusă presiunilor crizei.


Ajutoarele de stat acordate sunt calculate pe baza metodologiilor deja acceptate de Comisie. Acoperirea garanţiei se ridică la până la 90% din împrumut. 
▪ Pe lângă aceste programe de sprijin au fost aplicate şi alte programe pentru sprijinirea micilor producători agricoli, pentru conservarea şi dezvoltarea zonelor împădurite, luarea de măsuri fitosanitare, reduceri de taxe, împrumuturi pe termen lung şi scurt şi altele.  

ANEXE

- Orientări pentru examinarea ajutoarelor de stat pentru pescuit şi acvacultură (2008 / C84 / 06);
- Regulamentul nr. 736 / 2008 al Comisiei Europene din 12 iulie 2008;

- Comunicarea Comisiei privind modificarea cadrului comunitar temporar pentru măsurile de ajutor de stat de sprijinire a accesului la finanţare în contextul actualei crize financiare şi economice (2009 / C 261 / 02).

� http://www.mzh.government.bg/Articles/661/Files/NOFAP_FINAL_en[1]633523253955781250.pdf


� http://organicinromania.blogspot.com/2009/01/ce-inseamna-organic.html


� http://www.european-foresters.org/GermanyCongress/Symposium/BULGARIA-%20presentation%2016th%20congress.ppt#258,3,Forest ownership


� http://www.anpa.ro/index.php?v=download&id=38


� http://www.mzh.government.bg/Articles/435/Files/operational_program_fisheries_bulgaria


_en_06.12.2007633474140923593750.pdf


� http://www.anpa.ro/index.php?v=download&id=38


� http://www.gov.ro/upload/articles/10972/com-020618-mapm-protocol.pdf


� http://www.mzh.government.bg/Articles/432/Files/BG-RDP-2007-2013-eng633834441195156250.pdf


� http://en.mze.cz/Index.aspx?ids=3272&ch=287&typ=1&val=854


� http://en.mze.cz/Index.aspx?ids=3272&ch=287&typ=1&val=854


� http://en.mze.cz/Index.aspx?ids=3272&ch=287&typ=1&val=854


� http://www.legifrance.gouv.fr/affichTexte.do?cidTexte=JORFTEXT000019995721&dateTexte


� http://agriculture.gouv.fr/sections/presse/dossiers-presse/dossier-presse-projet/downloadFile/FichierAttache_1_f0/dossier_presse_budget2009.pdf?nocache=1222699755.23


� http://ec.europa.eu/community_law/state_aids/agriculture-2009/n227-09.pdf


�   http://www.mkgp.gov.si/si/program_razvoja_podezelja_2007_2013/vsebina_programa_razvoja_


podezelja/ os_3_kakovost_zivljenja_na_podezelju_in_diverzifikacija_podezelskega_gospodarstva/


� În anul 2007, a avut loc o reformă a legislaţiei comunitare în domeniul regularizării pieţei fructelor şi legumelor în U.E. Pe de o parte, aceasta a condus la creşterea sprijinului financiar acordat grupurilor de producători şi, pe de altă parte, a eliminat plăţile pentru producerea anumitor fructe şi legume cultivate pe terenuri a căror destinaţie urma a fi schimbată. Aceste plăţi au fost înlocuite prin plăţile pe suprafaţă cu posibilitatea de a le corela, în perioada de tranziţie, cu plăţile pentru producţia realizată.


�Studiul “Politiques agricoles des pays de l’OECD. Suivi et evaluation. Pologne. 2009” http://browse.oecdbookshop.org/oecd/pdfs/browseit/5109032E.PDF


�Agriculture and food economy in Poland 2008, Report of the Ministry of Agriculture and Rural Development  http://www.minrol.gov.pl/DesktopDefault.aspx?TabOrgId=1210&LangId=1


� 1 € ≈ 4.11 zloţi


� Legea privind pădurile prevede principiile de bază ale organizării şi funcţionării Companiei Naţionale a Pădurile: independenţă financiară faţă de bugetul statului; profitabilitate; nemaximizarea profitului; perceperea unui impozit pe pădure şi a altor taxe;  constituirea Fondului Pădurii; stabilizarea Fondului; auditul intern şi monitorizarea serviciilor sanitare silvice; emiterea de autorizaţii pentru desfăşurarea de activităţi silvice, externalizarea serviciilor silvice; prevenirea comiterii de infracţiuni silvice şi efectuarea de activităţi de control; activităţi pentru prevenirea incendiilor de pădure.


� Sectoral Operational ProgrammeComplement to the Sectoral Operational Programme “Fishery and Fish Processing 2004 – 2006”. Annex do the Regulation of the Minister of Agriculture and Rural Development of 7 September 2004.


http://www.minrol.gov.pl/DesktopDefault.aspx?TabOrgId=1210&LangId=1


� În anul 2008, flota de pescuit a Poloniei era formată din 832 de nave.


� Rural Development Programme for 2007-2013, Ministry of Agriculture and Rural Development http://www.minrol.gov.pl/DesktopDefault.aspx?TabOrgId=1210&LangId=1


� JRC 45383 – Joint Research Centre – Institute for the Protection and Security of the Citizen, Implementation of the Farm Advisory System in Poland, Vincenzo Angileri, Luxembourg, Office for Official Publications of the European Communities


� http://www.land.gov.sk/en/index.php?navID=1&id=19


� Temei juridic: - Capitolul I, articolul 20 litera (b) (i) şi articolul 26 din Regulamentul Consiliului (CE) nr. 1698 / 2005; - Capitolul III, articolul 17 şi anexa II punctul 5.3.1.2.1. din Regulamentul Comisiei (CE) nr. 1974 / 2006.


� Temei juridic: Capitolul I, articolul 20 litera (b) (iii) şi articolul 28 din Regulamentul (CE) nr 1698/2005 Capitolul III, articolul 19 şi anexa II, punctul 5.3.1.2.3. Regulamentul Comisiei (CE) nr 1974/2006.


� Temei juridic: Capitolul I, articolele 52 litera (a) (i) şi 53 din Regulamentul Consiliului (CE) 1698/2005; Capitolul III, articolul 35 şi anexa II, pt. 5.3.3.1.1 din Regulamentul Comisiei (CE) 1974/2006.


� Temei juridic: Capitolul I, articolele 52 Pt. (b) (ii) din Regulamentul (CE) 1698/2005; Anexa II, pt. 5.3.3.2.2. din Regulamentul Comisiei (CE) 1974/2006.


� http://www.juntadeandalucia.es/economiayhacienda/fondos/periodo2007-2013/programacion/FEADER/plan_rural/PLAN_ESTRATEGICO_NACIONAL_DE_DESARROLLO_RURAL_2007-2013_v2.pdf


� Comunităţi autonome cu PIB-ul pe locuitor sub 75% din cel la nivelul Uniunii


� LEADER este una din cele 4 iniţiative finanţate de fondurile structurale şi este conceput să vină în sprijinul agricultorilor pentru a lua în considerare potenţialul zonei pe termen lung


� Fondul agricol european de dezvoltare rurală


� http://europa.eu/rapid/pressReleasesAction.do?reference=MEMO/08/105&format=HTML&aged=


0&language=ES&guiLanguage=en


�  http://www.cajarural.com/rurales/3057/cde/vt1boe.htm


� http://besana.besana.es/jsp/lstAyudas2.jsp


� http://www.mapa.es/es/pesca/pags/ayuda/ayuda.htm


� http://www.fvm.hu/


http://www.fvm.gov.hu/doc/upload/200904/new_hungary_rural_development_programme_official_20090422.pdf


� Pensionarea anticipată a persoanelor care au lucrat în agricultură pentru o perioadă de cel puţin 10 ani sau au fost manageri de ferme pentru o perioadă de cel puţin 5 ani, au plătit contribuţiile pentru o perioadă de minimum 15 ani şi au împlinit vârsta de 55 de ani.


� http://ec.europa.eu/competition/elojade/isef/index.cfm


� State aid N341/2009 Hungary


� În sensul definit de art. 1 alin 7 din Regulamentul de exceptare al CE 800/2008 – General block exemption Regulation.

